Summary: سری لنکا کے صدر نے روس کے صدر ولادیمیر پوتن سے ایندھن برآمد کرنے کے سلسلے میں مدد مانگی ہے۔

سری لنکا کے صدر نے روسی صدر پوتن سے تیل مانگ لیا

سری لنکا کے صدر نے روس کے صدر ولادیمیر پوتن سے ایندھن برآمد کرنے کے لیے مدد مانگی ہے۔ سری لنکا کے پاس زرِ مبادلہ کے ذخائر نہ ہونے کے برابر ہیں اور ملک کو سنہ 1948 میں برطانوی راج سے آزادی حاصل کرنے کے بعد سب سے شدید معاشی بحران کا سامنا ہے۔

صدر گوتابا راج پکشے کا کہنا ہے کہ ان کی صدر پوتن کے ساتھ بہت مفید بات چیت ہوئی ہے۔ سری لنکا کہ توانائی کے وزیر نے چند روز قبل کہا تھا کہ ملک میں پیٹرول ختم ہونے کے قریب ہے۔

صدر گوتابا راج پکشے نے بتایا کہ انھوں نے صدر پوتن سے ادھار میں ایندھن دینے کی درخواست کی ہے۔

معاشی بحران کے دوران ایندھن کے ذخائر کو بڑھانے کے لیے سری لنکا پہلے ہی حالیہ مہینوں میں روس سے تیل خرید چکا ہے اور حکومت یہ واضح کر چکی ہے کہ وہ روس سے مزید تیل خریدنے میں دلچسپی رکھتی ہے۔

صدر راج پکشے کی جانب سے ملک میں جاری بدترین معاشی بحران کو کم کرنے کی کوششیں اب تک کامیاب نہیں ہو سکیں ہیں۔ ان کوششوں میں انڈیا اور چین سے معاشی مدد حاصل کرنا بھی شامل ہے۔ لیکن ملک کو اب بھی ایندھن، خوراک اور دیگر ضروری اشیاء کی شدید کمی کا سامنا ہے۔

ملک میں مہنگائی کو قابو میں کرنے کے لیے جمعرات کو سینٹرل بینک نے شرحِ سود میں ایک فیصد اضافہ کیا ہے۔ اس طرح بینک سے قرض لینے کی شرحِ سود بڑھا کر پندرہ عشاریہ پانچ فیصد جبکہ بینک میں رکھی ہوئی رقوم پر شرحِ سود چودہ عشاریہ پانچ فیصد کر دی گئی ہے جو گزشتہ 21 برس میں سب سے زیادہ ہے۔

بی بی سی کے جنوبی ایشیا کے ایڈیٹر اینبراسین ایتھیراجن کہتے ہیں کہ سری لنکا کو ایندھن اور سیاحت کے سلسلے میں روس کے صدر ولادیمیر پوتن کی مدد کی اشد ضرورت ہے۔ یہ دونوں شعبے ملک کی معیشت کو بحال کرنے کے لیے انتہائی اہم ہیں۔ ملک میں ایندھن تقریبا ختم ہو چکا ہے جس کی وجہ سے کاروبار اور پبلک ٹرانسپورٹ مفلوج ہو گیا ہے۔

سری لنکا کو زرِ مبادلہ نہ ہونے کی وجہ سے خلیجی یا دیگر ممالک سے ایندھن  کی ترسیل میں شدید مشکلات کا سامنا ہے۔

ادھر سری لنکا کی ایک عدالت نے گزشتہ مہینے رقم کی ادائیگی کے ایک تنازع پر روسی ایئر لائن ایروفلوٹ کے ایک جہاز کو کچھ دیر کے لیے تحویل میں لینے کا حکم دیا تھا جس کے بعد ایروفلوٹ نے سری لنکا کے لیے اپنی پروازیں معطل کر دی تھیں۔ اس سے سری لنکا کی مشکلات میں مزید اضافہ ہوا کیونکہ سری لنکا میں آنے والے سیاحوں کا پانچواں حصہ روس سے آنے والے سیاح ہوتے تھے۔

کئی روسی بینکوں کو ادائیگیوں کے بین الاقوامی نظام 'سوئفٹ' سے نکال دیا گیا ہے اور ویزا اور ماسٹر کارڈ نے روس میں کام بند کر دیا ہے۔


Summary: ایک اہم سروے کے مطابق مشرق وسطٰی اور شمالی افریقہ میں بسنے والے عرب شہریوں کا ملک میں معاشی استحکام کے لیے جمہوری نظامِ حکومت سے اعتبار اٹھتا جا رہا ہے۔

عرب شہریوں کے نزدیک جمہوری نظام میں معیشت کمزور کیوں ہے؟

ایک اہم سروے کے مطابق مشرق وسطٰی اور شمالی افریقہ میں بسنے والے عرب شہریوں کا اپنے ملکوں میں معاشی استحکام کے لیے جمہوری نظامِ حکومت سے اعتبار اٹھتا جا رہا ہے۔

عرب بیرومیٹر نیٹ ورک کی طرف سے بی بی سی نیوز عربی کے لیے نو ممالک اور فلسطینی علاقوں میں تقریباً 23,000 لوگوں سے انٹرویو کیے گئے ہیں۔ ان افراد میں سے بیشتر نے اس بات سے اتفاق کیا ہے کہ جمہوری نظام حکومت میں ملک کی معیشت کمزور ہوتی ہے۔

مظاہروں کے دو سال سے بھی کم عرصے کے بعد، ان ممالک میں سے صرف ایک ملک تیونس  میں جمہوری نظام قائم رہا تھا، لیکن گزشتہ ہفتے شائع ہونے والے آئین کا مسودہ منظور ہونے کی صورت میں ملک میں واپس آمریت آ سکتی ہے۔

پرنسٹن یونیورسٹی میں قائم ایک تحقیقی نیٹ ورک عرب بیرومیٹر کے ڈائریکٹر مائیکل رابنز جنھوں نے 2021 کے آخر سے 2022 کے موسم بہار کے درمیان یہ سروے کرنے کے لیے مشرق وسطیٰ اور شمالی افریقہ کی یونیورسٹیوں اور پولنگ اداروں کے ساتھ کام کیا،  کہتے ہیں کہ  سنہ 2018 -19 میں کیے جانے والے سروے کے بعد سے علاقائی سطح پر جمہوریت سے متعلق نظریات میں تبدیلی آئی ہے۔

پرنسٹن سکول آف پبلک اینڈ انٹرنیشنل افیئرز کے ڈین اور عرب بیرومیٹر کے شریک بانی امانے جمال کہتے ہیں کہ 'بدقسمتی سے اب تیونس آمرانہ نظام حکومت کی جانب واپس جا رہا ہے یا ہم کہہ سکتے ہیں کہ جمہوری پسپائی کا شکار ہے، یہ آج پوری دنیا میں ایک رحجان ہے۔'

ان ممالک میں سے صرف دو ممالک میں معاشی صورتحال کو سب سے اہم نہیں سمجھا جاتا، ان میں سے ایک عراق ہے جہاں لوگوں کی نظر میں سب سے زیادہ بڑا مسئلہ کرپشن ہے جبکہ دوسرا ملک جنگ زدہ لبیا ہے جہاں لوگوں کے نزدیگ سب سے بڑا مسئلہ عدم استحکام ہے۔

اس سروے میں لبنان کی درجہ بندی سب سے کم ہے۔ لبنانی شہریوں میں ایک فیصد سے بھی کم نے کہا کہ ان کے ملک کی موجودہ اقتصادی صورتحال اچھی ہے۔ عالمی بینک نے لبنان کے معاشی بحران کو 19سویں صدی کے وسط کے بعد سے دنیا کا سب سے شدید معاشی بحران قرار دیا ہے۔

مجموعی طور پر زیادہ تر لوگوں کو یہ امید نہیں ہے کہ اگلے چند برسوں میں ان کے ملک کی معاشی صورتحال بہتر ہو گی۔ تاہم کچھ امید ہے۔ چھ ممالک میں، سروے کیے گئے ایک تہائی سے زیادہ شہریوں کا کہنا ہے کہ آنے والے دو سے تین برسوں میں صورت حال بہتر یا کسی حد تک بہتر ہو جائے گی۔


Summary: برطانوی اور امریکی سکیورٹی ایجنسیوں کے سربراہوں نے پہلی مرتبہ ایک ساتھ آ کر چین سے خطرے پر خبردار کیا ہے۔ ایف بی آئی کے سربراہ نے خبردار کیا کہ اگر چین نے تائیوان پر قبضہ کیا تو یہ ’دنیا کی سب سے خوفناک کاروباری رکاوٹوں میں سے ایک ہو گی۔‘

’چین ہماری معیشت اور قومی سلامتی کے لیے طویل مدتی خطرہ ہے:‘ امریکی و برطانوی انٹیلیجنس کا انتباہ

دونوں ممالک کی سیکورٹی ایجنسیوں کے ڈائریکٹرز نے پہلی مرتبہ ایک ساتھ ایم آئی فائیو کے صدر دفتر تھیمز ہاؤس لندن میں آ کر بات چیت کی ہے

برطانوی سکیورٹی ایجنسی ایم آئی فائیو کے سربراہ کین میک کیلم کا کہنا تھا کہ ان کی سکیورٹی ایجنسی نے گذشتہ تین برس میں چینی سرگرمیوں کے خلاف دگنا کام کیا اور اب دوبارہ ان کے خلاف کارروائیوں کو دگنا کر رہے ہیں۔

ایف بی آئی کے سربراہ کرسٹوفر رے نے خبردار کیا کہ اگر چین نے زبردستی تائیوان پر قبضہ کیا تو یہ ’دنیا کی سب سے خوفناک کاروباری رکاوٹوں میں سے ایک ہو گی۔‘

دونوں ممالک کی سکیورٹی ایجنسیوں کے ڈائریکٹرز نے پہلی مرتبہ ایک ساتھ ایم آئی فائیو کے صدر دفتر تھیمز ہاؤس لندن میں آ کر بات چیت کی۔

ان کا یہ بھی کہنا تھا کہ چین نے ’بڑے پیمانے پر دھوکہ دینے اور چوری کرنے‘ کے لیے سائبر جاسوسی بھی شروع کر رکھی ہے اور ان کا ہیکنگ پروگرام کسی بھی دوسرے ملک کے پروگرام سے بڑا ہے۔

امریکی و برطانوی سیکورٹی ایجنسیز کے سربراہوں نے خبردار کیا کہ چین روس جنگ سے تمام سبق سیکھ رہا ہے

انھوں نے بتایا کہ ایک چینی کمپنی جو دراصل چینی خفیہ ایجنسی کے افسروں کے لیے ایک فرنٹ کے طور پر کام کرتی تھی، نے اس شخص سے ایک فوجی جہاز کے بارے میں تکنیکی معلومات پوچھنے سے قبل اسے دو مرتبہ چین کا دورہ کروایا اور اسے وہاں ’کھلایا پلایا‘ گیا۔

ایف بی آئی کے سربراہ کا کہنا تھا کہ امریکہ میں رواں برس موسم بہار کے دوران چینی حکومت نے نیویارک میں ہونے والے کانگریس کے انتخابات میں براہ راست مداخلت کی تھی کیونکہ وہ نہیں چاہتے تھے کہ ایک ایسا امیدوار منتخب کیا جائے جو چین پر تنقید کرنے والا اور اس کے خلاف احتجاج کرنے والا ہو۔

’اگر چین تائیوان پر حملہ کرتا ہے تو اس سے دنیا کے کاروبار پر پڑنے والے اثرات رواں برس روس یوکرین تنازعے سے پیدا ہونے والے حالات سے بہت زیادہ سنگین ہوں گے کیونکہ چین میں مغربی کمپنیوں کی سرمایہ کاری متاثر ہوگی اور سپلائی چین بری طرح خراب ہو گی۔ ‘

ایف بی آئی کے ڈائریکٹر نے خطاب کے بعد صحافیوں کو بتایا کہ ’میرے پاس یہ سوچنے کی کوئی وجہ نہیں کہ چین کی تائیوان میں دلچسپی کسی بھی طرح کم ہوئی ہے۔

ایم آئی فائیو کے سربراہ کا کہنا تھا کہ نئی قانون سازی ان خطرات سے نمٹنے میں مدد دے گی لیکن برطانیہ کو معاشرے کے تمام افراد کو اس خطرات کے متعلق زیادہ آگاہی فراہم کر کے ایک ’سخت ہدف‘ بننے کی ضرورت ہے۔


Summary: سنہ 1955 میں برطانیہ کے مڈلینڈ بینک میں کسی کو خیال آیا کہ انھیں روسی بینک سے ڈالر خریدنے کی ضرورت نہیں۔ وہ انھیں ادھار پر بھی لے سکتے ہیں جس سے غیر ملکی کرنسی کی خریداری پر برطانوی پابندیاں لاگو نہیں ہوں گی۔ یوں اس ڈیل سے روسی بینک نے امریکی پابندیوں سے بچ کر پیسے بنائے اور مڈلینڈ نے برطانوی پابندیوں سے بچ کر پیسے بنائے۔

جب لندن کے بینکروں نے منی لانڈرنگ ایجاد کی

مڈلینڈ بینک کو مزید پیسہ درکار تھا۔ سنہ 1955 میں اسے بہترین خیال آیا کہ قریب ہی ایک ایسا بینک بھی ہے جس کے مسائل اس سے الٹ ہیں۔ سوویت یونین کے سرکاری بینک ماسکو ناروڈنی کی تجوری ڈالروں سے بھری پڑی تھی۔

مڈلینڈ میں کسی کو خیال آیا کہ انھیں ڈالر خریدنے کی ضرورت نہیں۔ وہ ادھار پر بھی لے سکتے ہیں جس سے غیر ملکی کرنسی کی خریداری پر برطانوی پابندیاں لاگو نہیں ہوتی تھیں۔

اس کی تفصیلات بہت پیچیدہ ہیں مگر آسان لفظوں میں یہ کہا جا سکتا ہے کہ اس ڈیل سے روسی بینک نے امریکی پابندیوں سے بچ کر پیسے بنائے اور مڈلینڈ نے برطانوی پابندیوں سے بچ کر پیسے بنائے۔

آکسفرڈ کی مورخ کیتھرن شینک بتاتی ہیں کہ بینک آف انگلینڈ اور محکمہ خزانہ نے پاؤنڈ کا بین الاقوامی استعمال کم کر دیا جس سے ڈالر مزید پرکشش ہو گیا کیونکہ وہ اس کی نگرانی کے باہر تھا۔

وہ اسے یورو ڈالر کہتے تھے کیونکہ یہ ڈالر تھا بھی اور نہیں بھی تھا۔ اس کا انحصار اس بات پر ہوتا تھا کہ اس وقت زیادہ منافع بخش کیا ہے۔ بینکرز کسی بحری جہاز پر سوار قزاقوں کی طرح تھے جن کے پیروں تلے پیسوں کا سمندر تھا۔ سب جن اصولوں کی پیروی کر رہے تھے، بینک وہی اصول نظر انداز کر کے منافع کما رہے تھے۔

بینکرز پہلے سے ڈالروں کی تجارت میں امریکی پابندیوں سے بچنے کے لیے سٹی آف لندن کا سہارا لے رہے تھے۔ اپنا پیسہ جرسی کے خفیہ بینک اکاؤنٹس میں منتقل کرنے سے وہ برطانوی پابندیوں سے بھی بچ گئے۔

ان مختلف مقامات میں بینک اکاونٹس اور کمپنیاں قائم کر دی جائیں تو رقم کی منتقلی آسان ہوجاتی ہے۔ اگر یہ کمپنیاں برطانوی ہیں اور ان کے سربراہ برطانوی شہری ہیں تو بظاہر حکام کو لگتا تھا کہ دوسرے ملک میں بھی ان کی کارروائیاں قانونی طریقے سے کی جا رہی ہوں گی۔

کمپنی بنانے کے لیے جھوٹ بولنا غیر قانونی ہے لیکن اس جرم کی سزا بہت معمولی سی ہے۔ وہ لوگ جو اپنے چوری کے پیسے چھپانا چاہتے ہیں اور اپنی مرضی سے انھیں ایک جگہ سے دوسری جگہ منتقل کرنا چاہتے ہیں، وہ برطانوی کارپوریٹ نظام کو استعمال کرتے ہوئے اور اپنی شناخت خفیہ رکھتے ہوئے ایسا کرنے میں کامیاب ہوئے ہیں۔

کرسٹنسن کا کہنا ہے کہ سال 1997 سے 2007 تک کی ٹونی بلیئر حکومت نے جرسی اور دیگر علاقوں پر دباؤ ڈالنا شروع کیا۔ ان کے مطابق اس نظام کی کئی خامیاں دور کی گئی ہیں لیکن لیگیسی کسٹومرز کی ایک بڑی فہرست ہے جو 1970 اور 1980 کے دوران جرسی میں رہائش پذیر ہوئے تھے۔ ان کے پرانے اکاؤنٹس اب بھی موجود ہیں اور ماضی کی یاد دلاتے ہیں جب معلومات کی اتنی نگرانی نہیں کی جاتی تھی۔


Summary: گاڑیوں کے اس اتوار بازار میں دوپہر دو بجے سے گاڑیوں کی آمد کا سلسلہ شروع ہو جاتا ہے اور مغرب تک سودے ہوتے ہیں، ان میں مختلف ادوار اور مختلف اقسام کی کاریں، سوزوکی پک اپس اور جیپیں لائی جاتی ہیں۔

گاڑیوں کا اتوار بازار جو ’سستی گاڑی‘ کا خواب پورا کر رہا ہے

اسی طرح انٹرنیٹ پر پاک وہیلز اور او ایل ایکس جیسی کمپنیاں بھی موجود ہیں جو گاڑیوں کی آن لائن خرید و فروخت میں معاونت فراہم کرتی ہیں۔ ایسے میں یہ سوال پیدا ہوتا ہے کہ لوگ اس اتوار بازار کا رخ کیوں کرتے ہیں۔

بازار میں آپ کو کئی لوگ، گاڑیوں کے نیچے لیٹ کر اندرونی صورتحال کا جائزہ لیتے ہوئے نظر آئیں گے۔ یہاں کوئی بونٹ کھول کر گاڑی کے انجن کی کنڈیشن چیک کر رہا ہو گا تو کوئی اس کی باڈی کو انگلیوں سے بجا کر یہ اندازہ لگانے کی کوشش کر رہا ہو گا کہ کہیں کوئی ڈینٹ تو نہیں پڑا ہوا، کیا اس کا رنگ اصلی حالت میں ہے یا نہیں۔

فرحت بخاری بتاتے ہیں کہ ’لوگوں کو گاڑی چلانے کا تو تجربہ ہوتا ہے لیکن اس کی جانچ پڑتال کا علم نہیں ہوتا، اس لیے وہ اپنے ساتھ ڈینٹر اور مستری لاتے ہیں جو متعلقہ گاڑی کو چیک کرتے ہیں، اس کے علاوہ بازار میں بھی یہ دونوں موجود ہوتے ہیں۔‘

نوجوان عادل حبیب بتاتے ہیں کہ ’اگر کوئی گاڑی پسند آ جائے تو دو ہزار روپے بیانہ دے کر ’رننگ پیپر‘ کی کاپی لیتے ہیں، اس کو سٹیزن پولیس لیاژان کمیٹی اور محکمہ ایکسائیز کی ویب سائٹ سے چیک کرتے ہیں کہ گاڑی چوری کی تو نہیں، جب تصدیق ہو جاتی ہے اور دل مطمئن ہو جاتا ہے تو پھر باقی ادائیگی کر دیتے ہیں۔‘

اس بازار میں فی گاڑی سے تین سو روپے داخلہ ٹکٹ لیا جاتا ہے، میدان میں چاروں طرف سے گاڑیاں داخل ہو سکتی ہیں جبکہ چالیس، پچاس افراد ان کی مدد کرتے ہیں۔

وہ کہتے ہیں کہ ’ہم گاڑیاں قطار میں لگواتے ہیں تاکہ ٹریفک جام نہ ہو، اس کے علاوہ اگر کسی کی گاڑی خراب ہو جاتی ہے تو اس کی بھی مدد کی جاتی ہے اور یہاں ماہرین بھی موجود ہوتے ہیں۔‘

کراچی میں گاڑیاں چھینی بھی جاتی ہیں اور چوری بھی ہوتی ہیں۔ محمد عرفان کے مطابق ’کراچی پولیس کے اینٹی کار لفٹنگ سیل کی ٹیم بھی یہاں آتی ہے اور اگر کسی پر شک ہوتا ہے تو اس کو تفتیش کے لیے لے جاتے ہیں۔ انھیں چیسز نمبر اور نمبر پلیٹ سے ہی اندازہ ہو جاتا ہے کہ یہ جعلی ہے یا اصلی، ایسے لوگ یہاں پکڑے بھی گئے ہیں۔‘


Summary: سری لنکا کی حکومت پر تیل کے نئے ذرائع تلاش کرنے کے دباؤ کے باعث اب حکومت نے روس سے مدد کے لیے رابطہ کیا ہے۔ سستے تیل کی خریداری پر بات چیت کے لیے ہفتے کے آخر میں ایک وفد ماسکو پہنچنے والا ہے، اور صدر گوتابایا راجا پاکسے نے اس مسئلے پر بات کرنے کے لیے ولادیمیر پوتن کو خط لکھا ہے۔

سری لنکا میں ایندھن کا بحران: ’یہاں پیٹرول ڈلوانے کے لیے کئی کئی دن انتظار کرنا پڑتا ہے‘

بطور ایک ٹیکسی ڈرائیور کے تیل ان کے لیے زندگی کی مانند ہے لیکن سری لنکا کے پاس ایندھن کی رسد نہیں آ رہی ہے۔ جیون سداسیوم نے ہمیں گاڑی کے ڈیش بورڈ پر فیول ٹینک دکھائی جہاں میٹر کی سوئی خالی ٹینک کا اشارہ دے رہی تھی۔

کم از کم دو ہفتوں تک ایندھن کی کوئی بین الاقوامی کھیپ نہ آنے کے بعد، سری لنکا کے دوسرے حصوں سے دارالحکومت کولمبو کو ایندھن سپلائی کیا جا رہا ہے، جہاں ابھی بھی پیٹرول کے کچھ ذخائر موجود ہیں۔ لیکن مجموعی طور پر سری لنکا میں ایندھن کی شیدید قلت ہے۔

اس پیٹرول پمپ کے باہر لگی طویل قطار کے آخر میں ہمیں جیانتھا اتھوکورالا ملے جو قریبی گاؤں سے سفر کر کے اور تقریباً 12 لیٹر پیٹرول خرچ کر کے یہاں اس امید پر پہنچے ہیں تاکہ انھیں مزید پیٹرول مل سکے۔ ان کے پاس جیون کی طرح پیٹرول لینے کے لیے ٹوکن نہیں ہے اور ان کے ایک اندازے کے مطابق وہ قطار میں 300ویں نمبر پر کھڑے ہیں۔

وہ ایک کار سیلز مین ہیں جنھیں پیٹرول کے انتظار میں اب مجبوراً اپنی کار میں ہی سونا پڑتا ہے۔ جبکہ کچھ پیٹرول پمپ صرف ضروری سروسز جیسا کہ ہیلتھ کیئر، خوراک سپلائی کرنے والے ادارے اور پبلک ٹرانسپورٹ کو ہی صرف پیٹرول دے رہے ہیں۔ جبکہ کچھ دیگر پیٹرول پمپ حکومت کی راشن سکیم کے تحت عام عوام کو بھی کچھ پیٹرول ڈال کر دے رہے ہیں۔

اپنے چہرے پر ایک بڑی سے مسکراہٹ لیے انھوں نے ہمیں اپنی نئی سائیکل دکھائی جو انھوں نے حال ہی میں خریدی ہے اور اس پر اب بھی پلاسٹک کے لفافے چڑھے ہوئے تھے۔ انھوں نے کہا کہ اب وہ کہیں آنے جانے کے لیے سائیکل چلاتے ہیں اور اس کے عادی بن رہے ہیں۔

یہ قطار تیزی سے چل رہی تھی کہ سری جو ایک مزدور ہیں اس لاٹری کے بچے ہوئے تمام 26 ٹکٹ خریدنے میں کامیاب ہو گئے۔ سری کہتے ہیں کہ انھوں نے لاٹری کے یہ ٹکٹ اپنے خاندان کے لیے خریدے ہیں۔'میرا کوئی ذریعہ آمدن نہیں ہے، یہ بہت مشکل وقت ہے لیکن ہمیں صبر سے کام لینا ہے۔‘


Summary: پاکستان حکومت کی جانب سے پیٹرولیم مصنوعات کی قیمتوں میں تقریبا ڈیڑھ ماہ کے دوران چوتھی بار اضافے کے بعد سوشل میڈیا پر عوامی ردعمل میں یہ خدشہ سرفہرست تھا کہ قیمتوں میں اضافے کا یہ سلسلہ کہاں جا کر رکے گا۔

پاکستان میں پیٹرولیم مصنوعات کی قیمت میں ایک اور اضافہ، یہ سلسلہ کہاں جا کر تھمے گا؟

یہ وہ چند سوالات اور تبصرے ہیں جو گذشتہ روز پاکستان حکومت کی جانب سے پیٹرولیم مصنوعات کی قیمتوں میں تقریبا ڈیڑھ ماہ کے دوران چوتھی بار اضافے کے بعد سوشل میڈیا پر عوامی ردعمل کی عکاسی کرتے نظر آئے جس میں یہ خدشہ سرفہرست تھا کہ قیمتوں میں اضافے کا یہ سلسلہ کہاں جا کر رکے گا۔

اہم بات یہ ہے کہ عالمی منڈی میں بڑھتی قیمتوں کے ساتھ ساتھ حالیہ اضافے کی ایک بڑی وجہ، جس کے تحت پیٹرول کی فی لیٹر قیمت 248 روپے 74 پیسے اور ہائی سپیڈ ڈیزل کی قیمت 276 روپے 54 پیسے ہو گئی ہے، آئی ایم ایف شرط کے تحت پیٹرولیم ڈویلیپمنٹ لیوی کا نفاذ ہے۔

رات دیر گئے اس فیصلے کے بعد عوامی ردعمل سوشل میڈیا پر ٹرینڈ کی شکل میں دیکھنے کو ملا جس میں کسی نے سنجیدہ سوالات اٹھائے تو کسی نے میمز کی صورت میں حالات کی منظر کشی کی۔

سوشل میڈیا پر جاری بحث کا ایک ایم پہلو قیمتوں میں اضافے کے رجحان کے مستقبل کے حوالے سے تھا۔ ایک صحافی نے صرف یہ سوال کیا کہ ’آگے کیا ہو گا؟ تین سو روپے فی لیٹر؟‘

اس سوال کے جواب میں عزیر یونس نے لکھا کہ ’معاملہ اسی جانب جا رہا تھا لیکن مجھے یہ بات سمجھ نہیں آ رہی کہ ہر چند ہفتے بعد منفی خبروں کا رجحان پیدا کرنے کی حکمت عملی کا مقصد کیا ہے؟‘

اس سوال کا جواب جاننے کے لیے جب بی بی سی کے عماد خالق نے اوگرا کے سینیئر ایگزیکٹیو ڈائریکٹر اور ترجمان عمران غزنوی سے رابطہ کیا گیا اور ان سے سوال کیا گیا کہ پیٹرولیم لیوی لگانے کے فیصلے کے بعد اگلے چار سے چھ ماہ میں قیمت کتنی اوپر جا سکتی ہے تو انھوں نے کہا کہ ’قیمتیں تو عالمی منڈی کی قیمت، سیاسی صورتحال اور ڈالر ایکسچیج ریٹ سے جڑی ہیں۔‘

دوسری جانب وزارت خزانہ کے سابق ترجمان اور معاشی تجزیہ کار ڈاکٹر خاقان نجیب کہتے ہیں کہ ’روپے کی قدر میں 30 فیصد کمی ہوئی اور برینٹ کی قیمت 108 ڈالر سے 120 ڈالر فی بیرل تک گئی اور تیسری وجہ آئی ایم ایف سے معاہدے کے تحت پیٹرولیم لیوی کا نفاذ ہے۔‘

لیکن صحافی شہباز رانا کا موقف کچھ الگ تھا۔ انھوں نے لکھا کہ ’اب جبکہ حکومت اپنے بجٹ میں سٹاک ایکسچینج کو آٹھ ارب روپے کا ٹیکس ریلیف دے چکی ہے اور قومی اسمبلی سپیکر اور سینیٹ چیئرمین کو اپنی مرضی سے سہولیات میں اضافہ کرنے کی اجازت دے چکی ہے تو عام آدمی سے مزید کسی قسم کی قربانی نہیں مانگی جا سکتی۔‘

اس سنجیدہ بحث سے ہٹ کر سوشل میڈیا پر ایک طبقہ ایسا بھی تھا جنھوں نے اس پورے معاملے کا مذاح سے جواب دیا۔


Summary: پاکستان میں کاریں تیار کرنے والی کمپنیاں اون منی یا اضافی رقم میں اپنے آپ کو بری الذمہ قرار دیتی ہیں جبکہ آٹو سیکٹر کے ماہرین کے مطابق اس اون منی میں ایک منظم طریقے سے کار ڈیلرز اور سرمایہ کار شامل ہوتے ہیں جس کی وجہ سے لوگ کار کی اصل قیمت سے زیادہ پیسے ادا کرنے پر مجبور ہیں۔

گاڑیوں کی خرید و فروخت پر اون منی کی بلیک مارکیٹ جس میں ’کمپنی، ڈیلر اور گھوسٹ سرمایہ کار سب شامل‘

پاکستان میں کاروں کے شعبے میں خرید و فروخت میں اون منی کا شور بہت سنا جاتا ہے۔ آٹو سیکٹر کے شعبے سے وابستہ ماہرین اون منی کو اس شعبے میں ایک غیر رسمی متوازی شعبہ سمجھتے ہیں جس میں سالانہ اربوں روپے شامل ہیں اور فوری طور پر کار حاصل کرنے والوں کو اون منی کی صورت میں کار کی اصل قیمت پر اضافی پیسے دینے پڑتے ہیں۔

پاکستان میں کاریں تیار کرنے والی کمپنیاں اون منی میں اپنے آپ کو بری الذمہ قرار دیتی ہیں جبکہ آٹو سیکٹر کے ماہرین کے مطابق اس اون منی میں ایک منظم طریقے سے کار ڈیلرز اور سرمایہ کار شامل ہوتے ہیں جس کی وجہ سے لوگ کار کی اصل قیمت سے زیادہ پیسے ادا کرنے پر مجبور ہیں۔

پاکستان میں کاریں تیار کرنے والی ایک بڑی کمپنی ٹویوٹا آئی ایم سی کی جانب سے کاروں کی ڈیلیوری میں تاخیر پر اپنے گاہکوں سے معذرت کا اشتہار گذشتہ دنوں اخبارات میں چھپا تاہم کمپنی کی جانب سے تاخیر کی وجہ سی کے ڈی درآمدات پر سٹیٹ بینک کی نئی پالیسی اور روپے کی قدر میں کمی کو قرار دیا گیا ہے۔

اگر ایک شخص نے گاڑی خریدنی ہے تو شوروم اسے کچھ مہینوں یا کچھ کیسز میں تو ایک سال کا وقت دیتا ہے لیکن اگر خریدار کو فوری گاڑی چاہیے تو اسے گاڑی کی اصل قیمت سے زیادہ پیسے ادا کرنا پڑیں گے جسے اون منی کہا جاتا ہے۔ ایسے میں آپ کمپنی کے بجائے کسی ایسے شخص سے کار خرید لیتے ہیں جس نے پہلے سے بُک کروا کر ڈیلیوری حاصل کر رکھی ہو۔

شہزاد نے بتایا کہ اس میں کار کمپنیوں سے لے کر ان کے مجاذ ڈیلرز، ان مجاذ ڈیلرز کے ذیلی ڈیلرز اور سرمایہ کار شامل ہوتے ہیں۔ ان کے مطابق اون منی کے کاروبار میں اربوں روپے شامل ہیں جن میں بڑے بڑے سرمایہ کاروں کے ساتھ ڈیلرز اور کمپنیاں بھی شامل ہیں۔

انھوں نے بتایا کہ اب اون منی اس وقت لی جاتی ہے جب ایک شخص کو جلدی کار چاہیے اور وہ ڈیلر سے رابطہ کرتا ہے اور ایسے انویسٹر جو ڈیلروں کے رابطے میں ہوتے ہیں اور جن کے پاس کار ڈیلیور ہونے والی ہوتی ہے وہ اضافی پیسے لے کر یہ کار بیچ دیتے ہیں۔

یہاں ایک مسئلہ روپے کی قدر میں عدم استحکام بھی ہے کیونکہ صارف یہ سوچنے پر مجبور ہوجاتا ہے کہ اگر اون منی دے کر ابھی کار نہ خریدی گئی تو اس کی قیمت میں اضافے کے بعد اس سے زیادہ رقم ادا کرنا پڑ سکتی ہے۔

کاروں کے شعبے میں اون منی کے حصول کے لیے کیا کارٹل کام کر رہا ہے، اس کے بارے میں مسابقتی کمیشن آٖف پاکستان سے رابطہ کیا گیا ہے تو کمیشن نے اپنے تحریری مؤقف میں کہا کہ اون منی عموماً ایک کار کی قیمت سے زیادہ قیمت وصول کرنے کو سمجھا جاتا ہے جو کار کی فوری ڈیلیوری کے لیے لیا جاتا ہے۔


Summary: دنیا میں ہجرت کے سب سے بڑے روٹس سے لوگوں کی ہجرت میں اضافہ ہو رہا ہے کیونکہ کووڈ 19 کی عالمی وبا کے باعث کئی ممالک میں داخلے پر کڑی پابندیاں عائد ہیں۔

نقل مکانی کے لیے دنیا کے سب سے خطرناک راستے کون سے ہیں؟

دنیا میں تارکین وطن کی نقل مکانی کے سب سے بڑے روٹس سے لوگوں کی ہجرت میں اضافہ ہو رہا ہے کیونکہ کووڈ 19 کی عالمی وبا کے باعث کئی ممالک میں داخلے پر کڑی پابندیاں عائد ہیں۔

ماہرین نے خبردار کیا ہے کہ اس سے اموات کی تعداد میں اضافہ بھی ہو سکتا ہے۔ اقوامِ متحدہ کے ادارہ برائے نقل مکانی (آئی او ایم) کا اندازہ ہے کہ سنہ 2014 سے اب تک تقریباً 50 ہزار تارکینِ وطن یورپی یونین یا امریکہ پہنچنے کی کوشش میں یا تو ہلاک یا پھر لاپتہ ہو چکے ہیں۔ ادارے کا ماننا ہے کہ ہلاک شدگان و لاپتہ افراد کی تعداد اس سے کہیں زیادہ ہو سکتی ہے۔

وسطی بحیرہ روم کے روٹ کو دنیا میں ہجرت کے لیے سب سے خطرناک راستہ تصور کیا جاتا ہے

آئی او ایم کے مطابق یہ تارکینِ وطن کے لیے دنیا کا سب سے خطرناک روٹ ہے۔ اندازہ ہے کہ سنہ 2014 سے اب تک شمالی افریقہ سے یورپی یونین پہنچنے کی خاطر بحیرہ روم عبور کرنے کی کوشش کرنے والے ساڑھے 19 ہزار سے زیادہ افراد ہلاک ہو چکے ہیں۔

آئی او ایم کی ترجمان صفا مسیحلی کہتی ہیں کہ ’اس دوران وسطی بحیرہ روم کے خطے سے تارکینِ وطن کی روانگی جاری ہے۔ سب سے زیادہ تشویشناک بات دنیا کے اس سب سے خطرناک سمندری راستے پر اموات کی تعداد میں مسلسل اضافہ ہے۔ ریاستوں کی جانب سے ٹھوس اقدامات کی عدم موجودگی میں یہاں جانوں کا ضیاع جاری ہے۔‘

ایک تارکِ وطن عبداللہ ابراہیم نے اے ایف پی کو صحارا عبور کرنے کے اپنے تجربے کے بارے میں بتایا کہ ’صحرا میں آپ لوگوں کو مرتا ہوا دیکھتے ہیں۔ کچھ لوگ تکان کے باعث مر جاتے ہیں تو کچھ لوگ پانی ختم ہو جانے کی وجہ سے۔‘

اس روٹ پر سب سے زیادہ ہلاکتیں ڈوبنے کے باعث ہوتی ہیں اور آئی او ایم کا اندازہ ہے کہ سنہ 2014 سے اب تک 3000 سے زیادہ افراد اس کوشش میں ہلاک ہو چکے ہیں۔

آئی او ایم کا کہنا ہے کہ سنہ 2020 میں دنیا بھر میں ترکِ وطن کرنے والے ہر 10 میں سے چار افراد کا تعلق ایشیا سے تھا اور اس برِاعظم میں ترکِ وطن کے کئی اہم روٹس ہیں۔

اقوامِ متحدہ کے ادارہ برائے ہجرت کا کہنا ہے کہ ایشیا میں گذشتہ آٹھ برسوں کے دوران ہجرت کی کوشش میں 5000 کے قریب افراد یا ہلاک یا لاپتہ ہوئے ہیں۔

ایک اور مشکل روٹ ایران اور ترکی کے درمیان کا روٹ ہے جس پر ہجرت میں گذشتہ برس افغانستان میں طالبان کی حکومت آنے کے بعد سے بے نظیر اضافہ دیکھا گیا ہے۔

اقوامِ متحدہ کے ادارہ برائے پناہ گزین افراد (یو این ایچ سی آر) کا کہنا ہے کہ ایران اور قریبی ممالک میں 20 لاکھ سے زیادہ افغان افراد بطور پناہ گزین رجسٹرڈ ہیں۔


Summary: دہائیوں کے بدترین معاشی بحران کے دوران سری لنکا نے غیر ضروری گاڑیوں کے لیے پیٹرول کی فروخت پر پابندی لگا دی ہے۔

سری لنکا میں عوام پر ذاتی گاڑیوں میں پیٹرول ڈلوانے پر پابندی، بات یہاں تک کیسے پہنچی؟

دہائیوں کے بدترین معاشی بحران کے دوران سری لنکا نے غیرضروری گاڑیوں کے لیے پیٹرول کی فروخت پر پابندی لگا دی ہے۔

اگلے دو ہفتوں کے دوران سری لنکا میں بسوں، ٹرینوں اور ایسی گاڑیوں کو ہی کو ایندھن بھروانے کی اجازت ہو گی جو میڈیکل سروسز یا خوراک کی نقل و حمل کے لیے استعمال کی جاتی ہیں۔

فنانشل سروسز کمپنی انویسٹک میں آئل اینڈ گیس پر تحقیق کرنے والے نیتھن نیپیئر بتاتے ہیں کہ سری لنکا وہ پہلا ملک ہے جس نے عام آدمی کے لیے ایندھن کی فراہمی پر پابندی عائد کی ہے۔

انھوں نے کہا کہ یہ پابندی تیل کی قیمتوں میں بڑے اضافے اور سری لنکا میں زرِمبادلہ کے محدود ذخائر کے باعث لگائی گئی ہے۔

پیر کو حکومت نے اعلان کیا کہ ذاتی گاڑیوں پر پیٹرول اور ڈیزل بھروانے پر 10 جولائی تک کے لیے پابندی عائد کی جا رہی ہے۔

کابینہ کے ترجمان بندولا گنیوردنا نے کہا کہ سری لنکا نے 'اپنی تاریخ میں ایسا شدید معاشی بحران پہلے نہیں دیکھا۔'

گذشتہ ہفتے کے اختتام پر حکام نے بتایا تھا کہ ملک کے پاس صرف نو ہزار ٹن ڈیزل، اور چھ ہزار ٹن پیٹرول رہ گیا ہے جسے ضروری سروسز کے لیے استعمال کیا جائے گا۔

مئی میں ملک تاریخ میں پہلی بین الاقوامی اداروں سے لیے جانے والے قرضے واپس کرنے میں ناکام ہوا تھا۔ اس کے بعد صدر راجاپکسے کی حکومت کے خلاف مظاہروں کا آغاز ہوا تھا۔ ان کے بھائی مہندرا نے بطور وزیرِ اعظم کرسی چھوڑ دی تھی لیکن صدر پر اب بھی استعفیٰ دینے کے لیے دباؤ ڈالا جا رہا ہے۔

انھوں نے کہا کہ 'پڑھے لکھے نوجوانوں' کو ملک چلانا چاہیے۔  گذشتہ ہفتے آئی ایم ایف کی ایک ٹیم سری لنکا میں آئی اور یہاں تین ارب ڈالر کے بیل آؤٹ معاہدے کے لیے مذاکرات شروع کیے۔'

گذشتہ چند ہفتوں کے دوران وزرا نے کسانوں سے زیادہ چاول اگانے کی اپیل کی اور سرکاری اہلکاروں کو ہفتے میں مزید ایک دن چھٹی بھی دی تاکہ وہ اناج اگا سکیں، کیونکہ انھیں خوراک کی قلت کا بھی خدشہ ہے۔

حکومت اس بحران کا ذمہ دار کووڈ کی عالمی وبا کو ٹھہراتی ہے جس کے باعث سری لنکا میں سیاحت کا شعبہ متاثر ہوا، کیونکہ یہی شعبہ اس کے لیے سب سے بڑا زرِمبادلہ حاصل کرنے والا سیکٹر ہے۔

تاہم متعدد ماہرین کا کہنا ہے کہ حکومت کی جانب سے کی گئی بدانتظامی اس معاشی بحران کی سب سے بڑی وجہ ہے۔ سری لنکا کے زرِمبادلہ کے زخائر کئی سالوں بعد نہ ہونے کے برابر ہو گئے کیونکہ اس دوران اس کی درآمدات کا حجم برآمدات سے کہیں زیادہ تھا اور اس نے چین سے متنازع انفراسٹرکچر پراجیکٹس میں بہت زیادہ قرضہ لیا۔

جب سری لنکا کی زرِ مبادلہ کی قلت سنہ 2021 کے اوائل میں ایک سنجیدہ مسئلہ بن گئی تو حکومت نے کیمیکل کھاد کی درآمدات پر پابندی عائد کی اور کسانوں سے کہا کہ وہ آرگینک کھاد کا استعمال کریں۔


Summary: کورونا وائرس کے باعث معاشی صورتحال کی بدحالی، سپلائی چین میں رکاوٹوں اور یوکرین پر روسی حملے سمیت کئی عوامل نے افراط زر کو ایک ایسی سطح تک پہنچا دیا ہے جو دہائیوں میں نہیں دیکھی گئی اور بہت سے ماہرین کا خیال ہے کہ یہ آنے والے دنوں میں کساد بازاری کا اشارہ ہے۔

کیا عالمی معیشت میں مندی کو روکا نہیں جا سکتا؟

زیادہ سے زیادہ ماہرینِ معاشیات آج کل کساد بازاری پر بات کرتے نظر آتے ہیں۔ کورونا وائرس کے باعث معاشی صورتحال کی بدحالی، سپلائی چین میں رکاوٹوں اور یوکرین پر روسی حملے سمیت کئی عوامل نے افراط زر کو ایک ایسی سطح تک پہنچا دیا ہے جو دہائیوں میں نہیں دیکھی گئی۔

اور بہت سے ماہرین کا خیال ہے کہ یہ آنے والے دنوں میں کساد بازاری کا اشارہ ہے: معاشی سرگرمیوں میں مندی یا کل پیداوار میں کمی کی بار بار آنے والی مدت۔

' وہ کہتی ہیں کہ یہ کورونا وبا کے اثرات، اس کے باعث طلب و رسد میں فرق اور رکاوٹوں، روس کے یوکرین پر حملہ کرنے، غذائی قلت یا توانائی کی بڑھتی قیمتوں کی وجہ سے نہیں ہو گا بلکہ اگر اسے آسٹریلوی نظریہ معیشت کے الفاظ میں کہیں تو یہ بنیادی طور پر حکومتوں کی جانب سے معیشت کی فرضی توسیع کے باعث پیدا ہونے والی معاشی ترقی کا رحجان ختم ہو جائے گا۔ یہ تیزی ختم ہو جائے گی اور پیداواری سطح گرنے سے معاشی بحران پیدا ہو گا۔

چونکہ ابھی تک سپلائی چین میں گڑ بڑ جاری ہے اور امریکہ کی اپنی سرحدوں سے دور جنگ بھی جاری ہے، امریکی صارفین کی مصیبتوں میں کمی نہیں آ رہی ہے اور انھیں مسلسل مہنگائی کا سامنا کرنا پڑ رہا ہے۔ اور اب جبکہ فیڈ 4 فیصد کی مجوزہ شرح کے مطابق شرح سود میں اضافہ کر رہا، ایسے میں اسے ایک قدرے کمزور معیشت کو بھی سہارا دینا ہوگا۔

آخر کار، ہوتا تو یہی ہے کہ سرمائے کی قیمت میں اضافے سے سرمایہ کاری میں کمی ہو جاتی ہے، جس سے طلب پر دباؤ کم ہو جاتا ہے۔ یہ رجحان پہلے ہی شروع ہو چکا ہے اور مصنوعات کی فروخت میں کمی کی صورت میں ظاہر ہو رہا ہے۔ لیکن اس سے رسد پر لگی پابندیوں کے اثرات پر قابو پانا اتنا آسان نہیں ہوگا، خاص طور پر ایک ایسے وقت میں جب کورونا کی وبا کو ختم ہوئے زیادہ عرصہ نہ گزرا ہو یا دنیا میں جنگ ہو رہی ہو۔

اینڈریاس مورینو جاراملو، ماہر معاشیات، معاشی مشیر اور سٹاک مارکیٹ کے تجزیہ کار کے مطابق کچھ ماہرین اقتصادیات سمجھتے ہیں کہ شرح سود بڑھ رہی ہے، ہم کساد بازاری میں گھرے ہوئے ہیں، اور ان لوگوں کا خیال ہے کہ  یہ چکر واپس آنے والا ہے۔ اس میں کوئی شک نہیں کہ ایسا ممکن ہے، لیکن اگر حالات مزید کسی جنگ، اشیاء کی کمی، یا  کووڈ میں اضافے سے خراب نہیں ہوتے تو ہو سکتا ہے کساد بازاری نہ ہو۔

میرا خیال شدید برا وقت گزر چکا ہے اور امریکہ بھی تمام دیگر ممالک کی طرح افراط زر میں اضافے کا شکار ہے۔ اس افراط زر سے کسی حد تک معیشت سست ہو جائے گی، حتی کہ ترقی کی شرح منفی بھی ہو سکتی ہے، لیکن یہ کوئی اتنی بُری بات بھی نہیں۔


Summary: بینک اشورنس میں انشورنس کمپنی بینک کا کاؤنٹر استعمال کرتی ہے اور اس میں بینک ایک کارپوریٹ ایجنٹ کے طور پر کام کر رہے ہوتے ہیں اور عملہ کمیشن حاصل کرتا ہے جس کی وجہ سے یہ ممکن ہے کہ صارفین سے غلط بیانی کر کے انھیں بینک انشورنس بیچ دی جائے۔

بینک اشورنس میں ’فراڈ‘ کیا ہے اور صارفین اپنی ڈوبی رقوم کیسے حاصل کر سکتے ہیں؟

بینک اشورنس میں انشورنس کمپنی بینک کا کاؤنٹر استعمال کرتی ہے اور اس میں بینک ایک کارپوریٹ ایجنٹ کے طور پر کام کر رہے ہوتے ہیں۔ جس طرح ایک انشورنس کمپنی کی پراڈکٹ کے لیے ایجنٹ ہوتے ہیں جو پالیسی کروانے پر اپنی کمیشن لیتے ہیں، اسی طرح بینک اشورنس میں متعلقہ بینک کاروپوریٹ ایجنٹ کے طور پر یہ کمیشن حاصل کرتا ہے۔

بینک اشورنس کے نام پر ’دھوکہ‘ کھانے والے صارفین کی فہرست لمبی ہے اور لوگوں کا دعویٰ ہوتا ہے کہ ان کی رقم جو انھوں نے سرمایہ کاری کے طور پر لگائی تھی، اسے بینک اشورنس کے ذریعے پالیسی میں لگا دیا گیا اور اس پر کٹوتی کر لی گئی یا پھر دیگر بعض صارفین کہتے ہیں کہ انھیں اس سے منافع نہیں ہوا، الٹا سخت شرائط و ضوابط سے وہ اپنا نقصان کر بیٹھے۔

انھوں نے کہا کہ بینکوں کے عملے پر اعلیٰ انتظامیہ کی جانب سے بہت زیادہ دباؤ ہوتا ہے اور یہ لوگوں کو ہر صورت میں بینک اشورنس میں لانے کے لیے مختلف ہتھکنڈے استعمال کرتے ہیں۔ اس عملے کو انشورنس پراڈکٹ بیچنا ہوتی ہے اور اپنے کلائنٹس کو وہ ’مس گائیڈ‘ کرتے ہیں اور ان کی سرمایہ کاری کو مختلف حیلے بہانوں سے بینک اشورنس میں لاتے ہیں۔

مثال کے طور پر اگر عملہ دس لاکھ کی بینک اشورنس کی پالیسی کرتا ہے تو پانچ سے چھ لاکھ اسے کمیشن میں مل جاتے ہیں۔ ارسلان نے بتایا کہ جس طرح عام انشورنس ایجنٹ کمیشن پالیسی کرنے پر کمیشن حاصل کرتے ہیں، اسی طرح بینک کارپوریٹ ایجنٹ کے طور پر یہ کمیشن حاصل کرتے ہیں۔ ’بینک انتظامیہ ہر صورت میں ٹارگٹ پورا کر کے زیادہ سے زیادہ کمیشن حاصل کرنا چاہتی ہے، اس لیے عملہ مس سیلنگ یعنی غلط انداز میں بینک اشورنس کے ذریعے پراڈکٹ فروخت کرتا ہے اور اس کے لیے لوگوں کو غلط معلومات فراہم کرتا ہے۔‘

این اے عثمانی نے اس سلسلے میں کہا کہ انشورنس کمپنیوں کی جانب سے جب بینکوں کو ایک ہدف دیا جاتا ہے تو یہ ایک روٹین کی بات ہے اور اگر بینک کے عملے کی جانب سے لوگوں کو غلط طریقے سے انشورنس پالیسی دیتے ہیں تو ’اس میں انشورنس کمپنی کا کوئی قصور نہیں۔‘

تاہم انھوں نے اس بات سے اتفاق کیا کہ بینک اشورنس کے غلط طریقے سے روایتی انشورنس کے لیے اگر بدنامی ہوتی ہے تو یہ پریشانی کی بات ہے۔ ’انشورنس شعبے کے افراد اس بارے میں فکرمند ہیں کیونکہ بینک اشورنس کی وجہ سے ان پر انگلیاں اُٹھ رہی ہیں۔‘

صدیقی نے بتایا کہ بینک کا عملہ جب کسی کو بینک اشورنس پراڈکٹ بیچتا ہے تو وہ اسے انشورنس پالیسی نہیں بلکہ بینک کی پراڈکٹ کے طور پر بیچ رہا ہوتا ہے، اس لیے اکثر اوقات لوگ دھوکہ کھا جاتے ہیں اور پھنس جاتے ہیں۔


Summary: کیا آپ کو معلوم ہے کہ کسی کرپٹو کرنسی کی قدر کا انحصار، عام پیسوں کی طرح، ’بیوقوف‘ لوگوں پر ہوتا ہے۔ جیسے ہم کاغذ کے ٹکڑوں کی تجارت سے روز بس کا ٹکٹ اور کھانا خریدتے ہیں۔ پیسے کی قیمت صرف اس صورت میں ہوتی ہے جب آپ کو یقین ہو کہ ان کی کوئی قیمت ہے۔۔۔

کرپٹو کرنسی کو ہر کوئی سمجھ سکتا ہے مگر اس کا استعمال ہر کسی کے بس کی بات نہیں!

میں نے اپنے تمام پاؤنڈز کو بٹ کوائن میں بدل کر کرپٹو کرنسی کا سفر شروع کیا۔ میں نے ایسا کرنے میں کافی سکون محسوس کیا کیونکہ بٹ کوائن بالکل عام پیسوں کی طرح ہے۔ بینک اور حکومت کے کنٹرول کی بجائے اس کرنسی کو کمپیوٹرز اور کے ایک غیر مرکزی نیٹ ورک کے ذریعے کنٹرول کیا جاتا ہے جسے ’بلاک چین‘ کہتے ہیں۔

میں نے کیا سبق سیکھا؟ کریپٹو کرنسی کا مالک ہونا ایسا ہی ہے جیسے آپ اپنے پیسوں کو اپنے گدے کے نیچے رکھیں۔ اور پھر آپ اپنے آپ سے پوچھیں کہ یہ گدا کتنا محفوظ ہے؟ اور گدے پر سونے والا شخص کتنا محفوظ ہے؟ میں ذاتی طور پر ایک بچے کی طرح سوتا ہوں، براہ کرم مجھے لوٹ نہ لینا۔

اپنے شو کے اختتام تک، میں پیداوار کے ذرائع پر قبضہ کرنے کے لیے بے چین تھا لہٰذا میں نے اپنی کرنسی متعارف کرانے کا فیصلہ کر لیا۔ اگر ایسا کچھ تھا تو یہ بہت آسان تھا۔ میری چیٹ روم میں تقریباً 20 منٹ تک ایک شخص سے ملاقات ہوئی، جسے پھر میں نے ناک آؤٹ کر دیا۔ جب بات کرپٹو کرنسی کی ہو تو پھر کوئی بھی اپنی رقم خود پرنٹ کر سکتا ہے۔ یہ ٹھیک ہے۔ صرف ایک دو کلک سے اسے حقیقت میں بدلا جا سکتا ہے!

کرپٹو کرنسی اور ہارڈ منی کے درمیان ایک اہم فرق یہ ہے کہ کرپٹو میں متعدد افادیتیں، یا اضافی فوائد بھی ہوسکتے ہیں۔ مثال کے طور پر یہ کسی ایونٹ کے ٹکٹ یا کسی کمپنی میں حصہ داری کی نمائندگی کر سکتا ہے۔

پریشان کن طور پر، اپنی کرپٹو کرنسی واپس فروخت کرتے ہوئے میں نے اس کی افادیت کے بارے میں بہت سے جھوٹ بولے اور ایک وکیل نے مجھے مشورہ دیا کہ میں نے دھوکہ دہی کی ہے، اس لیے مجھے روکنے پر مجبور کیا گیا۔ آپ کچھ جیت جاتے ہیں، کچھ ہارتے ہیں۔

اگر آپ اب بھی کرپٹو کی دلچسپ دنیا کو سمجھنے کے لیے جدوجہد کر رہے ہیں تو شاید آپ کو سکون کرنے کی ضرورت ہے۔ یاد رکھیں، تمام رقم بنی بنائی ہے، چٹانوں سے لے کر کاغذ تک، سونے تک، ڈیجیٹل بِٹس تک، پیسے کی قیمت صرف اس صورت میں ہوتی ہے جب آپ کو یقین ہو کہ وہ قیمتی ہے۔

کرپٹو کی قدر کا انحصار، عام پیسوں کی طرح، بیوقوف لوگوں پر ہوتا ہے جو بے تکی چیزوں پر یقین رکھتے ہیں۔ آپ اچھے مقاصد کے لیے ہر ایک دن کاغذ کے ٹکڑوں کی تجارت کرتے ہیں تاکہ کھانے پینے اور بس پر سواری کرنے یا دیگر ضروریات زندگی پوری کر سکیں۔


Summary: پاکستان تحریک انصاف کے مداح گذشتہ کئی روز سے سٹینفورڈ یونیورسٹی سے منسوب احساس پروگرام پر ایک ورکنگ پیپر شیئر کر رہے ہیں اور اسے عمران خان کے منصوبے کی کامیابی کی دلیل قرار دے رہے ہیں۔ لیکن اس کی حقیقت کیا ہے؟

سٹینفورڈ کے ورکنگ پیپر میں احساس پروگرام کی تعریف مگر اس تحقیق پر اعتراض کیوں؟

سٹینفورڈ یونیورسٹی کے ایک ذیلی ادارے نے احساس پروگرام پر ایک ورکنگ پیپر شائع کیا ہے جسے گذشتہ دنوں پی ٹی آئی دور میں احساس پروگرام کی سابق چیئرپرسن ڈاکٹر ثانیہ نشتر اور پی ٹی آئی کے آفیشل ٹوئٹر اکاؤنٹ کی جانب سے شیئر کیا گیا۔ انھوں نے دعویٰ کیا کہ احساس پروگرام کی کامیابی کو سٹینفورڈ یونیورسٹی نے بھی مان لیا ہے۔

تاہم اس ورکنگ پیپر کے حوالے سے متعدد دعوے کیے جا چکے ہیں اور اس کی حیثیت پر سوالات اٹھائے جا رہے ہیں جن کے حوالے سے ہم نے احساس پروگرام کی سابق چیئرپرسن ڈاکٹر ثانیہ نشتر سے بات کی ہے۔

اس ورکنگ پیپر میں بتایا گیا ہے کہ 2018 سے (تحریک انصاف کے دور میں) حکومتِ پاکستان کی طرف سے شروع کیے گئے احساس پروگرام نے غربت کے خاتمے کے عالمی پروگرامز میں اپنا نمایاں مقام حاصل کیا ہے۔ اس کے نتائج کے مطابق ’اصلاحات سے احساس (پروگرام) بڑے پیمانے پر اثر انداز ہوسکا، اس کی شفافیت بڑھی اور تبدیلیوں سے کارکردگی میں اضافہ ہوا جبکہ اس سے فائدہ اٹھانے والوں اور پروگرام کی انتظامیہ کے درمیان اعتماد کا رشتہ قائم ہوا۔‘

خیال رہے کہ ورکنگ پیپر سے مراد ایسا ابتدائی مقالہ ہے جسے پیئر ریویو نہیں کیا گیا، یعنی متعلقہ ماہرین نے اس پر باقاعدہ نظرثانی نہیں کی اور نہ ہی اسے متعلقہ موضوع کے جریدے میں شائع کیا گیا ہے جس سے اس کے مستند ہونے پر سوال اٹھایا جاسکتا ہے۔

’دوسرا اگر آپ کسی پروگرام کی امپیکٹ اویلیوئیشن (یعنی جائزہ) بھی لیتے ہیں تو رگورس امپیکٹ ایوولیوئیشن کی جاتی ہے جس کے اپنے مراحل ہوتے ہیں۔ تاہم اس ورکنگ پیپر کو یہ بھی قرار نہیں دیا جا سکتا۔ یہ ان کی اپنی رائے ہے، اور یہ تحقیق کے پیچیدہ مراحل سے نہیں گزرا۔‘

تاہم ان کا کہنا تھا کہ ’اس ورکنگ پیپر کی اہمیت سے قطع نظر یہ ایک کامیاب پروگرام ہے جسے پاکستان پیپلز پارٹی سے لے کر پاکستان تحریکِ انصاف تک تمام جماعتوں کی جانب سے آگے بڑھایا گیا ہے اور وسیع کیا گیا، جو خوش آئند ہے۔‘

جب پاکستان مسلم لیگ ن کی حکومت آئی تو انھوں نے کوشش کی کہ اس کا نام تبدیل کر کے بینظیر انکم سپورٹ پروگرام سے نیشنل انکم سپورٹ پروگرام رکھا جائے۔ تاہم کیونکہ ایسا کرنے کے لیے کچھ آئینی مسائل درپیش تھے اور اس پر پیپلز پارٹی کی جانب سے احتجاج بھی کیا گیا تھا، اس لیے ایسا کرنے سے اجتناب کیا گیا۔

محمد سلیم کے مطابق جب پاکستان تحریکِ انصاف کی حکومت آئی تو اس کا نام باضابطہ طور پر تو تبدیل نہیں ہوا لیکن اسے ’غیر رسمی طور پر تبدیل کر کے احساس پروگرام رکھ دیا گیا، جس میں مزید منصوبے بھی شامل کیے گئے۔‘


Summary: 400 ارب روپے اضافی ٹیکس اکٹھا کرنے کے لیے جہاں حکومت نے کچھ دوسرے اقدامات اٹھائے ہیں جس میں 13 بڑے صعنتی شعبوں پر 10 فیصد سپر ٹیکس لگانے کی تجویز ہے تو اس کے ساتھ ساتھ تنخواہ دار طبقے کے لیے ٹیکس کی شرح میں ردو بدل کر دی گئی ہے جس کے تحت اضافی ٹیکس وصول کرنے کی تجویز ہے۔

نئے تجویز کردہ ریٹ کے تحت تنخواہ سے کتنا ٹیکس کٹے گا؟

’10 جون 2022 کو پیش کیے جانے والے بجٹ میں تنخواہ دار طبقے کو شرحِ ٹیکس میں رعایت دے کر 47 ارب کا ریلیف دیا تھا تاکہ مہنگائی کے دور میں انھیں کچھ ریلیف مل سکے۔۔۔ مگر اب حکومت نے آئی ایم ایف کے مطالبے پر تنخواہ دار طبقے پر ٹیکس کی شرح میں ردو بدل کرتے ہوئے نا صرف 47 ارب کا ریلیف واپس لے لیا ہے بلکہ اس طبقے سے 33 ارب روپے اضافی وصول کیے جائیں گے۔‘

400 ارب روپے اضافی ٹیکس اکٹھا کرنے کے لیے جہاں حکومت نے کچھ دوسرے اقدامات اٹھائے ہیں جس میں 13 بڑے صعنتی شعبوں پر 10 فیصد سپر ٹیکس لگانے کی تجویز ہے تو اس کے ساتھ ساتھ تنخواہ دار طبقے کے لیے ٹیکس کی شرح میں ردو بدل کر دیا گیا ہے اور 10 جون کو پیش کیے جانے والے بجٹ میں تنخواہ دار طبقے پر ٹیکس سلیب تو سات ہی رہیں گے تاہم ان پر ٹیکس کی شرح کو بڑھا دیا گیا ہے تاکہ اس کے ذریعے اضافی 33 ارب روپے اکٹھے کیے جائیں۔

آئی ایم ایف کی شرائط کے تحت اضافی ٹیکس اکٹھے کرنے کے لیے تنخواہ دار طبقے پر ٹیکس کی نئی شرح تجویز کی گئی ہے تاہم سلیب کی تعداد سات ہی رکھی گئی ہے۔

حکومت کی جانب سے تنخودار طبقے کی ٹیکس کی نئی شرح کی تجویز کو ترمیم شدہ فنانس بل کا حصہ بنایا گیا ہے۔ معاشی امور کے سینئر صحافی شہباز رانا کہتے ہیں کہ 10 جون 2022 کو پیش کیے جانے والے بجٹ میں حکومت تنخواہ دار طبقے کے ٹیکس شرح میں رعایت دے کر انھیں 47 ارب کا ریلیف دیا تھا تاکہ مہنگائی کے دور میں انھیں کچھ ریلیف مل سکے۔

’تاہم اب آئی ایم ایف کے مطالبے پر تنخواہ دار طبقے پر ٹیکس کی شرح میں جو ردو بدل کیا گیا ہے اس کے بعد نا صرف 47 ارب کا ریلیف واپس لے لیا گیا ہے بلکہ اس طبقے سے 33 ارب روپے اضافی وصول کیے جائیں گے جو مہنگائی کے اس دور میں ان میں مزید بوجھ ڈالے گا جب حکومت اگلے مہینے سے پٹرولیم لیوی لگانے جا رہی ہے۔‘

مرچںٹ نے کہا کہ ٹیکس کی نئی شرح سے تنخواہ دار طبقے کی قوت خرید کم ہو گی جو ان کے لیے مزید مالی مشکلات پیدا کرے گا۔ ان کے مطابق دنیا میں تنخواہ دار طبقے پر ٹیکس کی شرح کافی زیادہ ہے خاص کر ترقی یافتہ ممالک میں تاہم وہاں پر انھیں تعلیم، صحت اور تحفظ کی سہولیات حاصل ہوتی ہیں اس لیے وہاں ٹیکس کی شرح کے زیادہ ہونے سے ان کی قوت خرید پر زیادہ اثر نہیں پڑتا۔


Summary: منجو یادو انڈیا کے شہر جے پور کے ٹرین سٹیشن پر واحد خاتون قلی ہیں۔ وہ کہتی ہیں کہ قلی کا پیشہ اتنا آسان نہیں جتنا انھوں نے شروع میں سمجھا تھا۔

انڈیا میں جے پور کی واحد خاتون قلی جن سے مرد ساتھی بھی مدد مانگتے ہیں

بازو پر قلی نمبر 15 کا بیج، سر اور کندھوں پر سواریوں کا سامان اور گھر پر تین بچوں کی ذمہ داریاں۔۔۔ لیکن ان کے چہرے پر کوئی شکن نہیں۔۔۔ یہ انڈیا کے شہر جے پور کے ٹرین سٹیشن پر واحد خاتون قلی منجو یادو کا منظر ہے۔

قلی کا پیشہ ان پیشوں میں سے ایک ہے جسے عام طور پر مرد اپناتے ہیں۔ لیکن اس کے باوجود منجو یادو یہ کام گذشتہ 10 سال سے کر رہی ہیں۔

وہ کہتی ہیں کہ ’میں تمام ٹرینوں کے بارے میں جانتی ہوں۔ ممبئی سپر ایکسپریس کس وقت پہنچتی ہے، چنئی والی ٹرین کس سٹیشن پر آتی ہے۔ مجھے تمام گاڑیوں کا ٹائم ٹیبل یاد ہے۔ میں ان پڑھ ہوں لیکن میرا دماغ ان پڑھ نہیں ہے۔‘

15 سال پہلے منجو یادو کے شوہر کی موت ہو گئی تھی، جس کے بعد انھیں روزگار خود تلاش کرنا پڑا۔ وہ بتاتی ہیں کہ ’گاؤں میں جو عورتیں گھاس کاٹتی ہیں، بھینسیں چراتی ہیں، وہی محنت قلی کے کام میں بھی ہے۔‘

کام کی تلاش میں جب وہ پہلی بار ٹرین سٹیشن آئیں تو دیکھا کہ کوئی قلی ٹرالی کھینچ رہا تھا تو کسی کے کندھے پر دو بیگ تھے اور سر پر دو۔ وہ کہتی ہیں ’مجھے لگا یہ کام تو آسان ہے۔ یہ کام تو میں بھی کر لوں گی۔‘

پھر انھوں نے وہاں مرد قلیوں سے اس کام کے بارے میں دریافت کیا۔ وہ کہتی ہیں ’انھوں نے میری مدد کی۔ پھر میں قلی بن گئی۔‘

وہ شوہر کی موت کا حوالہ دیتے ہوئے بتاتی ہیں کہ ’ان کی وفات کے بعد گاؤں میں پینے کا پانی نہیں تھا، گھر نہیں تھا۔ پانی ہوتا تو زمین میں فصل ہو جاتی۔ پھر میں نے سوچا کہ عورتیں جو برتن میں پانی بھر کر اٹھاتی ہیں وہی کام تو قلی کا ہے۔‘

لیکن جلد ہی انہیں احساس ہوا کہ قلی کا پیشہ اتنا آسان نہیں ہے۔  وہ بتاتی ہیں کہ ’ایک مسافر کا 30 کلو وزنی سامان تھا۔ جب میں نے سامان اٹھانے کی کوشش کی تو اسے اٹھا نہ سکی اور گر گئی۔‘

منجو یادو کے خاندان میں متعدد لوگ قلی کا کام کر چکے ہیں۔ اس سے پہلے ان کے سسر یہ کام کرتے تھے، جس کے بعد ان کے شوہر نے یہ کام سنبھالا۔ لیکن شوہر کی موت کے بعد بچوں کی پرورش کے لیے انہیں بھی اسی پیشے میں آنا پڑا۔

وہ خاتون کارکنان کے لیے پیغام دیتی ہیں ’میرا تو اتنا کہنا ہے کہ عورتیں ہمت دکھائیں اور عورتوں کا نام آگے بڑھائیں۔‘ ان کی اسی سوچ نے گذشتہ 10 برسوں میں انہیں متعدد اعزازات کا حقدار بنایا ہے۔ وہ کہتی ہیں کہ ’میرے گھر میں ایوارڈ رکھنے کی جگہ نہیں، میرے پاس اتنے ایوارڈ ہیں۔‘


Summary: پاکستان کی وفاقی حکومت کی جانب سے بڑی صنعتوں پر دس فیصد کے حساب سے ’سپر ٹیکس‘ لگانے کا اعلان کیا گیا ہے۔ جس کے بعد ایک جانب تو ’امیر طبقے‘ پر ٹیکس لگانے کے فیصلے کو خوش آّئند قرار دیا جا رہا ہے تو دوسری جانب اس خدشے کا اظہار بھی کیا جا رہا ہے کہ اس کے اثرات بھی قیمتوں میں اضافے کی شکل میں عوام کو ہی برداشت کرنا ہوں گے۔ مگر ون ٹائم سپر ٹیکس ہے کیا اور یہ کیوں لگایا جاتا ہے؟

’سپر ٹیکس‘ کیا ہے اور یہ کیوں لگایا جاتا ہے؟

پاکستان کی وفاقی حکومت کی جانب سے آج بڑی صنعتوں پر دس فیصد کے حساب سے ’سپر ٹیکس‘ لگانے کا اعلان کرتے ہوئے وزیر اعظم پاکستان شہباز شریف نے کہا ہے کہ اس اقدام سے اکٹھے ہونے والے پیسوں کو ملک میں غربت کے خاتمے کے لیے استعمال کیا جائے گا۔

وفاقی وزیر خزانہ مفتاح اسماعیل نے سماجی رابطے کی ویب سائٹ ٹوئٹر پر ’سپر ٹیکس‘ کے بارے میں مزید وضاحت کرتے ہوئے کہا ہے کہ ’سپر ٹیکس چار فیصد کے حساب سے تمام شعبوں پر لگے گا جبکہ 13 صنعتی شعبوں پر چھ فیصد کے حساب سے اضافہ کر کے ان سے دس فیصد کی شرح سے یہ سپر ٹیکس وصول کیا جائے گا جس کے بعد ان پر ٹیکس وصولی کی شرح 29 فیصد سے 39 فیصد ہو جائے گی۔‘

وفاقی وزیر خزانہ کی جانب سے کہا گیا ہے کہ ’یہ ٹیکس صرف ون ٹائم یعنی ایک مالی سال کے لیے لگایا گیا ہے اور اس کے ذریعے سابقہ چار ریکارڈ بجٹ خساروں کو کم کیا جائے گا۔‘

حکومت کی جانب سے ’سپر ٹیکس‘ کی اصطلاح استعمال ہونے کے بعد جہاں سوشل میڈیا صارفین اس ’نئے‘ ٹیکس کی وضاحتیں طلب کرتے نظر آ رہے ہیں وہیں معاشی ماہرین اس ٹیکس کے نفاد کے پاکستان کی معاشی صورتحال پر پڑنے والے اثرات پر اپنی آرا کا اظہار کر رہے ہیں۔ جبکہ اپوزیشن تحریک انصاف نے دعویٰ کیا ہے سپر ٹیکس کا نفاذ ملک میں مہنگائی میں اضافے کا باعث بنے گا۔

حکومت کی جانب سے بڑے صعنتی شعبوں پر سپر ٹیکس لگانے کے اعلان کے بعد اس ٹیکس کی نوعیت کے بارے میں ماہر ٹیکس امور اشفاق تولہ نے بی بی سی کو بتایا کہ ’یہ ایک خاص ٹیکس ہوتا ہے اور عمومی ٹیکس کے اوپر لگایا جاتا ہے۔‘

ایک جانب تو امیر طبقے پر ٹیکس لگانے کے فیصلے کو خوش آّئند قرار دیا گیا تو دوسری جانب اس خدشے کا اظہار بھی کیا گیا کہ اس کے اثرات بھی قیمتوں میں اضافے کی شکل میں عوام کو ہی برداشت کرنا ہوں گے۔

چند افراد نے اس خدشے کا اظہار بھی کیا کہ اس ٹیکس کے بعد قیمتوں میں اضافہ کر دیا جائے گا اور یہ پیسہ صارف سے ہی وصول کیا جائے گا۔

علی عباس زیدی، جنھوں نے امیر ترین افراد پر سپر ٹیکس کی حمایت میں ٹویٹ کی، نے ساتھ ہی حکومت کو یہ مشورہ بھی دیا کہ ’ریئل سٹیٹ پر بھی یہ ٹیکس لاگو کیا جائے اور اس بات کو بھی یقینی بنانے کے لیے اقدامات اور پالیسی بنائی جائے کہ یہ ٹیکس صارف کی جیب سے ہی ادا نہ ہو رہا ہو۔‘

واضح رہے کہ حکومت کی جانب سے ٹیکس کی مد میں اضافے کی کوششوں کا اعلان بھی کیا گیا ہے اور وزیر اعظم نے اپنے خطاب کے دوران سالانہ دو ہزار ارب روپے کی ٹیکس چوری روکنے کے لیے اقدامات پر بھی زور دیا۔


Summary: سی پیک سے جڑے ایک ترجمان نے بی بی سی کو بتایا ہے کہ حالیہ حملوں کے بعد چینی افراد، خاص طور سے وہ جن کا تعلق سی پیک منصوبوں سے ہے، کو ان کے ملک واپس بھیجا گیا ہے جبکہ جن منصوبوں پر تاحال کام جاری ہے ان پر افرادی قوت کم کرنے کا فیصلہ کیا گیا ہے۔

پاکستان میں دہشتگردی کے حالیہ واقعات کا سی پیک منصوبوں پر کیا اثر پڑا؟

اس کے بارے میں سی پیک سے جڑے ایک ترجمان نے بی بی سی کو بتایا ہے کہ حالیہ حملوں کے بعد چینی افراد، خاص طور سے وہ جن کا تعلق سی پیک منصوبوں سے ہے، انھیں ان کے ملک واپس بھیجا گیا ہے جبکہ جن منصوبوں پر تاحال کام جاری ہے ان پر افرادی قوت کم کرنے کا فیصلہ کیا گیا ہے۔

دوسری جانب سی پیک کے منصوبوں سے جڑے ایک ترجمان نے اپنا نام ظاہر نہ کرنے کی شرط پر بتایا کہ سی پیک کے جاری منصوبوں پر حالیہ حملوں کا تین طریقے سے اثر پڑا ہے۔

سی پیک منصوبوں کی کُل تعداد کے حوالے سے حکومت نے ایک اعلامیہ جاری کرتے ہوئے بتایا تھا کہ ان منصوبوں پر لگنے والی رقم 49 ارب ڈالر ہے۔

ان میں سے ایک سی پیک کے تحت نئے منصوبے شروع کرنے کے بارے میں تھا، جس کے بارے میں حکومت کی جانب سے بتایا گیا تھا کہ ان منصوبوں کے لیے مزید فنڈز جاری کیے جائیں گے اور ان پر جلد کام شروع کیا جائے گا۔

لیکن سی پیک کے منصوبوں پر کام کرنے والے وفاقی حکومت کے ایک ترجمان نے بتایا ہے کہ چینی حکام نے خاصے واضح الفاظ میں حکومت کو کہا ہے کہ وہ ’پہلے سے جاری منصوبوں کو نمٹانے کے بعد ہی کسی نئے منصوبے پر بات کریں گے۔‘

ترجمان کا کہنا ہے کہ ان حملوں کا ایک اثر اس بات پر پڑا کہ منصوبوں پر کام کرنے والے چینی مزدوروں یا انجینئیرز کو فوری طور پر پاکستان سے واپس چین بھیجا گیا اور ’افسران کو اسلام آباد تک محدود رہنے کی ہدایت کی گئی۔‘

سی پیک سے ہی جڑے ایک اور افسر نے بتایا کہ ’چینی حکام اور پاکستان کے درمیان حفاظتی امور کو لے کر خاصی بات چیت ہوئی ہے لیکن ہم ان سے امید نہیں کر سکتے کہ وہ اپنے لوگوں کو یہاں مرنے کے لیے چھوڑ دیں۔‘

اسی سلسلے میں گوادر اور لسبیلہ سے رکنِ قومی اسمبلی اسلم بھوتانی نے بی بی سی کو بتایا کہ بلوچ شدت پسندوں کی جانب سے حملوں کے بعد جاری منصوبوں پر کوئی خاص اثر نہیں پڑا۔

جبکہ اسی اجلاس میں شامل وزارتِ داخلہ کے ترجمان کو بھی بتایا گیا کہ جو حفاظتی پروٹوکول سی پیک پر کام کرنے والے افراد کے لیے وضع کیے گئے ہیں ’وہ ان اقدامات پر عمل بھی کروائیں۔‘

حکومتی ترجمان نے اس کے بارے میں کہا کہ ’چینی افراد پر لازم نہیں کہ وہ یہیں رہیں اور خود پر ہونے والے حملوں کا سامنا کرتے رہیں۔ حکومت انھیں بہت اچھی حفاظت فراہم کر رہی ہے لیکن ہمیں یہ بات بھی یاد رکھنی چاہیے کہ چین پاکستان کے علاوہ مختلف ممالک میں منصوبے چلا رہا ہے تو وہ کہیں بھی جا سکتے ہیں اور چاہیں تو اپنی نفری یہاں سے کم کرنے کا حق بھی رکھتے ہیں۔‘


Summary: یہ یو ٹیوبرز وہی بات کرتے ہیں جو انڈیا کے نوجوان سرمایہ کار سننا چاہتے ہیں۔ ان میں سے لاکھوں نے حصص بازار (سٹاک مارکیٹ) کی گھڑ دوڑ میں حصہ لینے کے لیے تجارتی اکاؤنٹس کھولے اوراپنی ہی طرح کے لوگوں سے آن لائن سرمایہ کاری کی خدمات حاصل کیں۔

نوجوان سرمایہ کاروں کو پیسے کمانے کا راستہ دکھانے والے انڈین یوٹیوبرز جو راتوں رات مشہور ہوئے

انھوں نے اس کے متعلق کتابیں پڑھیں اور انٹرنیٹ پر موجود مواد (ویڈیوز) کا باریک بینی سے جائزہ لیا۔ انھیں جلد ہی یہ پتا چل گیا کہ ویڈیو پلیٹ فارم ’یو ٹیوب‘ پر مالیاتی مواد (فنانشل کانٹینٹ) تیار کرنے والے زیادہ تر نوجوان تخلیق کار تھے جو اُن کی ہی کی زبان بول رہے تھے یعنی سادہ، سہل اور عام لوگوں کو سمجھ آنے والی زبان۔

شیوم کھتری کہتے ہیں کہ ’اُن نوجوانوں کی ویڈیوز سادہ اور سمجھنے میں آسان ہیں۔ اور یہ یو ٹیوبرز مختلف موضوعات کا احاطہ کرتے ہیں۔‘

یہ بالکل وہی ہے جو انڈیا کے نوجوان سرمایہ کار چاہتے ہیں۔ ان میں سے لاکھوں نے وبائی امراض کے دوران بازار حصص (سٹاک مارکیٹ) کی گھڑ دوڑ میں حصہ لینے کے لیے تجارتی اکاؤنٹس کھولے اور انھوں نے اُن کی طرح کے ہی لوگوں سے آن لائن سرمایہ کاری کی خدمات حاصل کیں۔

انکور واریکو بتاتے ہیں کہ یہ محرک کرنے والے عوامل کا ایک ’مضبوط مرکب‘ تھا جس میں سستے ڈیٹا، انٹرنیٹ اور ٹی وی کی بڑھتی ہوئی رسائی اور انڈیا کی نوجوان ملینیئل آبادی نے اپنا اپنا کردار ادا کیا۔

انھوں نے مزید کہا کہ اگر موضوع ’پیسہ‘ ہو تو وہ خاص طور پر نوجوان انڈینز کے ذہن میں گونجتا ہے: ’یہ ایک ایسی چیز ہے جسے ہم سب سمجھنا چاہتے ہیں لیکن ہمیں [سمجھنے] کا موقع بہت کم ہی دیا گیا ہے۔‘

برسوں سے انڈیا میں کئی کاروباری چینلز ہیں جو ریئل ٹائم مالیاتی مارکیٹ کی خبریں نشر کرتے ہیں۔ لیکن وہ بہت حد تک نئے سرمایہ کاروں کے بجائے بڑے اور پرانے تاجروں اور ادارہ جاتی سرمایہ کاروں کی ضرورتوں پورا کرتے ہیں۔

اس طرح اس مارکیٹ میں ایک خلا تھا جسے بہت سے یوٹیوبرز نے  پُر کرنے میں کامیابی حاصل کی ہے۔ اور ان کی کامیابی کی وجہ سے اب انھیں اشتہار دینے والے اور برانڈ مینیجرز بڑی رقم کے عوض اپنی طرف راغب کر رہے ہیں۔

اگرچہ کاروباری نیوز چینلز کو سختی سے کنٹرول کیا جاتا ہے لیکن زیادہ تر ڈیجیٹل مواد کے تخلیق کار گرے زون میں کام کرتے ہیں۔ راناڈے اور  واریکو انفرادی سٹاک کی سفارش نہیں کرتے ہیں، لیکن بہت سے دوسرے اس کی سفارش کرتے ہیں اور وہ بھی اکثر ضروری مہارت یا قابلیت کے بغیر۔

ایک کاروباری چینل کے سابق ایڈیٹر گوندراج اتھیراج اب فیکٹ چیک کی ویب سائٹ چلاتے ہیں۔ ان کا کہنا ہے کہ ’جب طویل مدتی سرمایہ کاری کے قدرے بہتر مسائل کی بات آتی ہے، تو میں ان لوگوں پر بھروسہ کروں گا جو مارکیٹ کے چند چکروں سے گزر چکے ہیں۔ ابھی جبکہ ڈیجیٹل کا دور ہے تو سب کچھ بس اوپر ہی گیا ہے۔‘

دو سال کی گھڑ دوڑ کے بعد انڈیا کے ایکویٹی بازار کو بہت زیادہ اتار چڑھاؤ کا سامنا ہے اور ملک سے اربوں ڈالر کا غیر ملکی پیسہ نکالا جا رہا ہے۔


Summary: حکومت کا کہنا ہے کہ پاکستان اور آئی ایم ایف مثبت سمت میں بڑھ رہے ہیں اور پروگرام کی بحالی میں جلد پیش رفت کا امکان ہے۔ جبکہ ملکی معاشی ماہرین کے مطابق آئی ایم ایف پروگرام کی بحالی بہت ضروری ہے ورنہ آئندہ مالی سال کے بجٹ میں پیش کیے جانے والے آمدنی اور اخراجات کے سارے تخمینے بےکار ثابت ہوں گے۔

آئی ایم ایف آخر پاکستان سے چاہتا کیا ہے اور قرض پروگرام میں تعطل ملکی معیشت کو کیسے متاثر کر رہا ہے؟

پاکستان اس وقت زرمبادلہ کے ذخائر میں کمی کے مسائل کا شکار ہے کیونکہ درآمدات کے لیے بیرون ملک جانے والے ڈالروں کی تعداد برآمدات اور ترسیلات زر کے ذریعے اندرون ملک آنے والے ڈالروں کے مقابلے میں بہت زیادہ ہے اور آئی ایم ایف کی جانب سے 2019 میں طے پانے والے قرض پروگرام کی بحالی نہ ہونے سے بیرونی فنانسنگ مکمل طور پر رک چکی ہے۔

پاکستان کی وزیر مملکت برائے خزانہ ڈاکٹر عائشہ غوث پاشا نے بی بی سی نیوز سے بات کرتے ہوئے بتایا کہ پاکستان اور آئی ایم ایف مثبت سمت میں بڑھ رہے ہیں اور مفتاح اسماعیل کے بیان کے مطابق اس پروگرام کی بحالی کے سلسلے میں جلد پیش رفت ہونے والی ہے۔

دوسری جانب پاکستان میں معیشت اور آئی ایم ایف پروگرام سے جڑے امور پر نظر رکھنے والے ماہرین کے مطابق آئی ایم ایف پروگرام کی بحالی بہت ضروری ہے ورنہ پاکستان کے نئے مالی سال کے لیے پیش کردہ بجٹ میں پیش کیے جانے والے آمدنی اور اخراجات کے سارے تخمینے بےکار ثابت ہوں گے۔

سبسڈی کے باوجود ابھی تک آئی ایم ایف پروگرام کے بحال نہ ہونے کے سلسلے میں پاکسان اور آئی ایم ایف کے مذاکرات پر رپورٹنگ کرنے والے انگریزی اخبار سے منسلک سینیئر صحافی خلیق کیانی نے بی بی سی نیوز کو بتایا کہ آئی ایم ایف چاہتا ہے کہ 'ہم آمدنی بڑھائیں اور اخراجات کو کم کریں اور ہم یہ دونوں کام نہیں کر رہے جس کی وجہ سے پروگرام کی بحالی تعطل کا شکار رہی۔'

پاکستان کے وزیر خزانہ کی جانب سے آئی ایم ایف پروگرام کی جلد بحالی کے اعلان کے بارے میں خلیق کیانی نے تبصرہ کرتے ہوئے کہا اس کی وجہ یہ ہے کہ اس پروگرام کو بجٹ منظوری سے پہلے بحال کرنا بہت ضروری ہے کیونکہ جو بجٹ اگلے مالی سال کے لیے پیش کیا گیا ہے۔

’اس میں آمدنی اور اخراجات کے سارے تخمینے ہی آئی ایم ایف کی جانب سے پروگرام بحالی اور اس کے نتیجے میں اس کا اپنی فنانسنگ اور دوسرے عالمی اداروں اور ملکوں کی جانب سے آنے والی فنڈنگ پر منحصر ہے۔‘

خلیق کیانی کہتے ہیں کہ بجٹ کے 26 یا 27 جون کو منظور ہونے کا امکان ہے اس کا مطلب ہے کہ پاکستان کو اس سے پہلے پروگرام بحال کرانا ہے اور بجٹ کو تخمینوں کے مطابق اگلے مالی سال کا آغاز کرنا ہے۔

پاکستان کی وزیر مملکت برائے خزانہ ڈاکٹر عائشہ غوث پاشا جو حکومت کی آئی ایم ایف سے مذاکراتی ٹیم کا حصہ بھی ہیں نے بی بی سی سے بات کرتے ہوئے بتایا کہ وزیر خزانہ مفتاح اسماعیل کی جانب سے پروگرام کے جلد بحالی کے اعلان کی وجہ پاکستان کے آئی ایم ایف سے مذاکرات کی صحیح سمت ہے۔ انھوں نے کہا کہ 'آئی ایم ایف پروگرام بحالی میں جلد پیش رفت ہو جائے گی۔ اس کی وجہ یہ ہے کہ ہم نے بجٹ میں جو خلا تھے انھیں پرُ کر دیا ہے جس کی وجہ سے پروگرام بحالی کا جلد امکان ہے۔'


Summary: ماہرین اور تیل انڈسٹری سے وابستہ افراد اس امکان کو مسترد نہیں کرتے کہ پیٹرولیم مصنوعات کی قیمتیں دوبارہ بڑھ سکتی ہیں۔

پیٹرول کی قیمت کم ہونے کی امید رکھی جائے یا یہ صرف بڑھتی جائے گی؟

ٹرانسپورٹ کے شعبے سے وابستہ محمد جنید ڈیزل کی قیمت میں بے تحاشہ اضافے سے پریشان ہیں۔ ان کا کہنا ہے کہ اُنھوں نے اپنی ایک پارٹی کو مئی میں ڈیزل کی قیمت بڑھنے پر ریٹ دیے تھے۔ ابھی ان کی منظوری ہوئی تھی کہ جون کے شروع میں ڈیزل کے قیمت میں مزید 30 روپے کا اضافہ ہو گیا۔

پاکستان میں تیل کے شعبے کے ماہرین کہتے ہیں کہ روس یوکرین تنازعے، روپے کی گرتی ہوئی قدر اور حکومت کی جانب سے آئی ایم ایف کی شرائط کے تحت اگر پیٹرول و ڈیزل پر اگر پیٹرولیم لیوی اور سیلز ٹیکس لگا دیا گیا تو تیل کی قیمتوں میں بے تحاشا اضافہ دیکھا جا سکتا ہے۔

اُنھوں نے پاکستان میں بڑھتی ہوئی قیمتوں کی سب سے بڑی وجہ بین الاقوامی سطح پر قیمتوں میں ہونے والے اضافے کو قرار دیا۔ اُنھوں نے کہا کہ روس کا بین الاقوامی منڈی میں تیل مصنوعات کی سپلائی کا حصہ 12 فیصد ہے اور جب اس پر پابندیاں لگیں اور اس کی سپلائی بند ہوئی تو تیل کی قیمتوں کو بڑھنا ہی تھا۔

فرحان نے بتایا کہ عموماً یہ فرق 10 سے 12 ڈالر کا ہوتا ہے تاہم اس وقت اگر خام تیل کی قیمت 120 ڈالر فی بیرل ہے تو ڈیزل کی قیمت 150 ڈالر فی بیرل اور پیٹرول کی قیمت 145 ڈالر فی بیرل ہے۔

اُنھوں نے کہا کہ مارچ سے لے کر اب تک ڈالر کی قیمت میں 40 روپے کا اضافہ ہو چکا ہے اور اس کی وجہ سے پیٹرول اور ڈیزل کی قیمت میں 35 سے 40 روپے کا اضافہ ہوا ہے۔ اُنھوں نے بتایا کہ اگر ڈالر کی قیمت 200 تک گرتی ہے تو پیٹرول اور ڈیزل کی قیمتوں میں 10 سے 12 روپے اور اگر 190 روپے کی سطح تک گر جاتی ہے تو ڈیزل اور پیٹرول کی قیمت میں 20 سے 25 روپے تک کی کمی آ سکتی ہے۔

جب 15 دن کے بعد پیٹرولیم مصنوعات کی قیمتوں پر نظر ثانی کی جائے گی تو کیا ان دونوں مصنوعات کی قیمتوں میں مزید اضافہ ہو گا؟ ماہرین اور تیل انڈسٹری سے وابستہ افراد اس امکان کو مسترد نہیں کرتے۔

ڈاکٹر زیدی کے نزدیک بین الاقوامی سطح پر ڈیزل اور پیٹرول کی قیمتوں میں کمی کا کوئی امکان نہیں ہے کیونکہ اُن کے مطابق یورپ میں طلب بڑھ رہی ہے جبکہ روس پر پابندیوں کی وجہ سے سپلائی میں کمی ہے جو عالمی مارکیٹ میں قیمتوں کو بلند سطح پر رکھے گی۔

وہ کہتے ہیں کہ جب تک روس یوکرین تنازعے کا حل نہیں نکلتا عالمی منڈی میں قیمتیں بلند رہیں گی۔ اُنھوں نے بتایا کہ روس پر پابندیوں کی وجہ سے یورپ نے مشرق وسطیٰ کی مارکیٹ سے ڈیزل اٹھانا شروع کر دیا ہے جس نے قیمتوں میں بے پناہ اضافہ کر دیا ہے اور پاکستان جیسے ممالک کے لیے مشکلات کھڑی ہو گئی ہیں۔


Summary: ترقی یافتہ ممالک کی اقتصادی تعاون اور ترقی کی تنظیم او ای سی ڈی کے مطابق امریکہ میں قیمتوں میں گزشتہ سال 4.7 فیصد کی سالانہ شرح سے اضافہ ہوا ہے، جو کہ گروپ آف سیون کی ترقی یافتہ معیشتوں کے کسی بھی دوسرے ملک سے زیادہ تیزی سے ہونے والا اضافہ بنتا ہے۔

امریکہ جیسی بڑی معیشت مہنگائی کے ہاتھوں کیسے مجبور ہوئی؟

گزشتہ برس ہر کاروبار میں قیمتوں میں اس رفتار سے اضافہ ہونا شروع ہوا جو اس سے پہلے دہائیوں میں نہیں دیکھا گیا تھا۔ بڑی معیشتوں میں، جو ایک ملک سب سے زیادہ متاثر ہوا وہ امریکہ ہے۔

ترقی یافتہ ممالک کی اقتصادی تعاون اور ترقی کی تنظیم (OECD) کے مطابق، امریکہ میں قیمتوں میں گزشتہ سال 4.7 فیصد کی سالانہ شرح سے اضافہ ہوا، جو کہ گروپ آف سیون (G7) کی ترقی یافتہ معیشتوں کے کسی بھی دوسرے ملک سے زیادہ تیزی سے ہونے والا اضافہ بنتا ہے۔ مثال کے طور پر برطانیہ میں افراط زر صرف 2.5 فیصد تھا۔

لندن سکول آف اکنامکس کے پروفیسر اور ماہر معاشیات ریکارڈو ریس کہتے ہیں، فیڈرل ریزرو بینک - جس نے وبائی امراض کے آغاز میں معاشی سرگرمیوں کو تیز کرنے والی پالیسیاں شروع کی تھیں - قیمتوں میں اضافے کا حل ڈھونڈنے میں سست تھی، یہاں تک کہ امریکہ میں افراط زر میں اضافہ توقعات سے زیادہ ہونے لگا۔

یورو کے علاقے میں، قیمتیں مئی میں 8.1 فیصد کی سالانہ شرح سے بڑھیں، روس کے قریب کے ممالک جو اُس کے تیل اور گیس پر انحصار کرتے ہیں جیسے ایسٹونیا، وہاں قیمتوں میں 20.1 فیصد تک کا اضافہ ہوا۔

او ای سی ڈی نے کہا کہ برطانیہ خوراک اور توانائی کی درآمدات پر بھی بہت زیادہ انحصار کرنے والا ملک ہے، اس میں اپریل میں افراط زر 7.8 فیصد تک بڑھ گیا، جو کہ ترقی یافتہ معیشتوں میں امریکہ سے بہرحال پیچھے ہے، یہاں توانائی پر زیادہ سے زیادہ بل کی ایک حد مقرر تھی۔

برطانوی حکومت کی طرف سے صارفین کی قیمتوں کے اعداد و شمار، جو کہ او ای سی ڈی  کے اعداد و شمار میں شامل ہاؤسنگ کی لاگت کے ایک پیمانہ کو چھوڑ دیتے ہیں، نے 9 فیصد کا اور بھی تیز اضافہ دکھایا۔

یہاں تک کہ جاپان، جس نے اپنی افراط زر کی شرح کو صفر سے اوپر رکھنے کے لیے کافی جدوجہد کی ہے، وہاں بھی اپریل میں قیمتوں میں 2.5 فیصد اضافہ ہوا ہے۔

او ای سی ڈی کو توقع ہے کہ اس سال افراط زر کی شرح سنہ 2023 میں واپس آنے سے پہلے، ترقی یافتہ معیشتوں میں اوسطاً  5.5 فیصد اور تنظیم کے تمام 38 ممالک کے لیے 8.5 فیصد ہو گی۔

پروفیسر ریس نے کہا کہ انھیں امید ہے کہ فیڈرل ریزرو بینک، بینک آف انگلینڈ اور دیگر کے اس مسئلے سے نمٹنے کے لیے اٹھائے گئے اقدامات سے جن میں شرح سود میں اضافہ بھی شامل ہے، حالات بہتر ہوں گے۔

مختصر مدت میں افراطِ زر کی شرح میں اضافہ صرف معاشی غیر یقینی صورتحال میں اضافہ کر سکتا ہے، خاص طور پر چھوٹے ممالک میں، جو کہ پیسے کی فراوانی میں اچانک تبدیلیوں اور شرح مبادلہ کے اتار چڑھاؤ کے خطرے سے دوچار ہوتے ہیں، اور یہ اکثر شرح میں اضافے سے فعال اور متحرک ہوتے ہیں۔


Summary: پاکستان نے ایف اے ٹی ایف کی تمام شرائط پر عملدرآمد کیا ہے اب یہ ادارہ جلد پاکستان کا دورہ کرے گا لیکن یہ کریڈٹ کس کو جاتا ہے۔

ایف اے ٹی ایف: ’ایک سابق وزیراعظم نے کہا کوئی جھوٹ بول کر جان چھڑاؤ‘

`ایف اے ٹی ایف کے معاملے کو تو سمجھیں سنہ 2017 میں جا کر سنجیدگی سے لیا گیا آپ یوں سمجھیں کہ یہ تھا کہ ہم جب ایف اے ٹی ایف کی شرائط کے حوالے سے میٹنگز کرتے تھے تو تاثر ہوتا تھا بس کوئی جھوٹ بول دو اور جان چھڑاؤ۔ ایک بڑی اہم میٹنگ میں ایک سابق وزیراعظم نے کہا کہ بس یار کوئی جھوٹ بول کر جان چھڑا دو لیکن میں نے اور فارن سیکرٹری نے ان کو واضح طور پر کہا کہ اب جھوٹ بولنے کا وقت گزر گیا ہے۔'

سنہ 2008 میں ایف اے ٹی ایف نے اپنی ویب سائٹ پر جاری بیان میں پاکستان میں منی لانڈرنگ اور ٹیرر فنانسگ کے خلاف جامع سسٹم نہ ہونے پر تحفظات کا اظہار کیا تھا اور یہ مانیٹرنگ لسٹ میں آ گیا۔ ایک سال میں تین بار ادارے کی جانب سے بیانات جاری ہوئے اور خدشہ ظاہر ہوا کہ اس کی وجہ سے منی لانڈرنگ ہو سکتی ہے اور دہشت گردی کی مالی معاونت ہو سکتی ہے۔

وہ کہتے ہیں  ’ایف اے ٹی ایف کا اصول ہے کہ یا تو تمام نکات پورے کریں یا ان کے قریب ہوں تو آپ دیکھیے کہ پاکستان نے بہت سے اقدامات کیے اور کریڈٹ سابقہ سیاسی حکومت اور اداروں کو تو جاتا ہے لیکن دوسرا پہلو یہ ہے کہ ایف اے ٹی ایف اگر ہمیں عملی اقدامات پر دیکھ رہی ہوتی تو پچھلی بار ہی ہمیں لسٹ سے نکال دیتی کیونکہ کارکردگی تو پچھلی بار بھی ٹھیک تھی۔ چاہے منی لانڈرنگ کے خلاف ہو یا پھر ٹیرر فنانسگ کے بارے میں ہو، لیکن دوسرا پہلو سفارتی یا سیاسی نوعیت کا تھا اور یہ سمجھنے کی ضرورت ہے کہ ایف اے ٹی ایف نیوٹرل نہیں ہے، یہ پولیٹیکل میکنزم ہے، اس کا سیاسی پس منظر ہے۔ یہ نہیں کہا جا سکتا کہ اس کے اصول و قواعد کا اطلاق تمام ممالک پر یکساں ہوتا ہے۔‘

کریڈیٹ کس کو جاتا ہے؟ اس حوالے سے نیکٹا سے منسلک ایک عہدے دار نے بی بی سی سے گفتگو کرتے ہوئے نام ظاہر نہ کرنے کی شرط پر کہا کہ گرے لسٹ میں جب پاکستان آیا تھا تو اس وقت ملک میں نگراں حکومت تھی اور اس کے بعد پی ٹی آئی کی حکومت آئی اور اب مسلم لیگ کی اتحادی جماعتوں کے ساتھ حکومت ہے اور ان تمام حکومتوں نے سیاسی طور پر ایف اے ٹی ایف کی شرائط پر عمل کرنے کے عزم کا اظہار کیا تھا۔


Summary: فنانشل ایکشن ٹاسک فورس نے پاکستان کو گرے لسٹ میں برقرار رکھنے کا اعلان کرتے ہوئے کہا ہے کہ پاکستان نے اپنے تمام اہداف مکمل کر لیے ہیں اور اب ایف اے ٹی ایف کی ٹیم پاکستان کا دورہ کرتے ہوئے اس بات کا تعین کرے گی کہ پاکستان نے سفارشات پر حقیقی معنوں میں عمل کیا ہے یا نہیں۔ پاکستانی وزیر مملکت برائے خارجہ امور حنا ربانی کھر نے اس فیصلے کو 'خوش آئند پیش رفت' قرار دیا ہے۔

ایف اے ٹی ایف: اہداف مکمل مگر پاکستان گرے لسٹ میں برقرار

فنانشل ایکشن ٹاسک فورس نے پاکستان کو گرے لسٹ میں برقرار رکھنے کا اعلان کرتے ہوئے کہا ہے کہ اگرچہ پاکستان نے اپنے تمام اہداف مکمل کر لیے ہیں جس کے بعد فیٹف کی ٹیم مستقبل میں پاکستان کا دورہ کرتے ہوئے اس بات کا تعین کرے گی کہ پاکستان نے سفارشات پر عمل کیا ہے یا نہیں۔

ایف اے ٹی ایف کی جانب سے جاری کردہ اعلامیے میں کہا گیا ہے کہ پاکستان نے منی لانڈرنگ اور ٹیرر فنانسنگ کی مد میں اصلاحات کی ہیں اور پاکستان کا دورہ کر کے اس بات کا جائزہ لیا جائے گا کہ آیا پاکستان کی جانب سے اٹھائے گئے یہ اقدامات مسقتبل میں نافذ العمل رہ پائیں گے یا نہیں۔

اُن کا مزید کہنا تھا کہ ایف اے ٹی ایف کی ٹیم رواں سال اکتوبر میں پاکستان کا دورہ کرے گی اور پاکستان کو گرے لسٹ سے نکالنے سے متعلق اعلان اس کے بعد کیا جائے گا۔

ایف اے ٹی ایف کے اس فیصلے پر ردعمل دیتے ہوئے پاکستان کی وزارت خارجہ کا کہنا ہے کہ فیٹف نے پاکستان کے دونوں اہداف 2018 اور 2021 کی تکمیل کو تسلیم کیا ہے اور گرے لسٹ سے نکالنے کے آخری مرحلے کے طور پر پاکستان کے آن سائٹ وزٹ کی منظوری دی ہے۔

یاد رہے کہ پاکستان کو سنہ 2018 میں ایف اے ٹی ایف کی گرے لسٹ کا حصہ بنایا گیا تھا اور مارچ 2022 میں ہونے والے نظرثانی اجلاس میں پاکستان کو گرے لسٹ میں برقرار رکھتے ہوئے کہا گیا تھا کہ پاکستان نے ’سفارشات کی تکمیل میں خاصی پیشرفت کی ہے‘ تاہم چند نکات پر مزید پیشرفت کی ضرورت ہے۔

پاکستان کے وزارت خارجہ نے فیٹف کے اعلان پر اپنے ردعمل میں کہا ہے کہ فنانشل ایکشن ٹاسک فورس نے اپنے پلینری اجلاس کے دوران ایکشن پلان کے تحت پاکستان کی کارکردگی کا جائزہ لیا ہے۔

برلن میں ایف اے ٹی ایف کے اجلاس میں شرکت کرنے والے پاکستانی وزیر مملکت برائے خارجہ امور حنا ربانی کھر نے اپنے ایک ویڈیو پیغام میں اس فیصلے کو 'خوش آئند پیش رفت' قرار دیا ہے۔ اُن کے مطابق انھیں یہ بتانے میں بہت خوشی محسوس ہو رہی ہے کہ اب اس فیٹف پروسیجر کے تحت ہمارا گرے لسٹ سے نکلنے کا عمل شروع ہو چکا ہے۔

انھوں نے مثال دیتے ہوئے بتایا کہ گرے لسٹ سے نکلنے کی صورت میں ’ایف اے ٹی ایف ٹیم پاکستان کا دورہ کرے گی تاکہ خود تسلی کر سکیں کہ ان کی سفارشات پر کام مکمل ہو چکا ہے۔‘

اس کی ایک وجہ سابق وزیرِ خارجہ شاہ محمود قریشی کا بیان بھی ہے جس میں انھوں نے پاکستان کے پڑوسی ملک انڈیا پر الزام عائد کیا تھا۔ سابق وزیرِ خارجہ شاہ محمود نے کہا تھا کہ انڈیا ایف اے ٹی ایف کے فورم کو ’سیاسی مقاصد کے لیے استعمال کرنا چاہتا ہے۔‘


Summary: میکڈونلڈز نے اعلان کیا ہے کہ لارج فرائز (یعنی عام فہم زبان میں آلو کے فنگر چپس) اب سے ’سپلائی چین کے مسائل‘ کے باعث میسر نہیں ہوں گے اور صرف ریگولر فرائز ہی خریدے جا سکیں گے۔

’میکڈونلڈز چپس بھی نہیں دے پا رہا، ہمیں پاکستان میں استحکام چاہیے‘

ان کی جانب سے جاری کردہ اعلامیے میں کہا گیا ہے کہ ’سپلائی چین کے مسائل کے باعث ہمیں مشکل فیصلے لینے ہوں گے۔ ہر دل پسند اور دنیا بھر میں مقبول میک فرائز میں اب ہم صرف ریگولر فرائز ہی پیش کر سکیں گے۔‘

ایسے میں یہ بتانا مشکل ہے کہ پاکستان میں میکڈونلڈز کی جانب سے لارج اور میڈیم سائز فرائز کی فراہمی منقطع کرنے کے پیچھے پاکستانی حکومت کی امپورٹ پالیسی کا کوئی عمل دخل ہے یا نہیں لیکن یہاں یہ بات ضرور اہم ہے کہ ایسا پہلی مرتبہ نہیں ہوا۔

جواد خان نامی ایک صارف نے لکھا کہ ’میں سوچتا ہوں کہ ایسا کیوں ہے کہ حکومت یا عوامی سطح پر یہ مطالبہ کیوں نہیں کیا جاتا کہ میکڈونلڈز مکمل طور پر اپنی ہر چیز مقامی سطح پر ہی پیدا کرے۔‘

فیضان صدیقی نامی صارف نے لکھا کہ ’گولڈن آرچز (میکڈونلڈز کا لوگو) یہاں 1998 سے ہے اور تقریباً 24 برسوں میں وہ آلوؤں یا کسی اور شہ کا ایک بھی مقامی ذریعہ نہیں بنا سکے۔ اس سے پتا چلتا ہے کہ ہم کھپت کے اعتبار سے تو بہترین ہیں لیکن ہم پیداوار کے حساب سے کبھی بھی اچھا ذریعہ نہیں رہے۔‘

تاہم ان کو جواب دیتے ہوئے کچھ صارفین نے اس کی وجوہات بتائیں۔ صارف بلال خان نے لکھا کہ ’نہ میکڈونلڈز بلکہ تمام ملٹی نیشنل فوڈ چینز ہی فرائز امریکہ، یورپ، مشرقِ وسطیٰ سے درآمد کرتے ہیں اور پیپسی کو چپس لیز کے لیے سب زیادہ آلو درآمد کرتا ہے۔

’آلو اور فرائز درآمد کرنے کی وجہ مخصوص اقسام کی عدم دستیابی ہے جو صرف مخصوص موسم میں اگائے جا سکتے ہیں اس لیے امریکہ، کینیڈا اور یورپ ان کی پیداوار کے لیے موزوں ہوتا ہے اور یہاں سے عالمی مارکیٹ کی 75 فیصد ضرورت پوری کی جاتی ہے۔‘

رامین نے لکھا کہ ’کل سے سوچ رہی ہوں کہ اب مجھے دو ریگولر فرائز لینے پڑیں گے یا تین تاکہ لارج فرائز کی کمی پوری کی جا سکے۔‘

ایک صارف نے لکھا کہ ’لوگ اس بارے میں ایسے ردِ عمل دے رہے ہیں جیسے گھربار لٹ گیا ہو۔ دیگر پاکستانیوں کے لیے خرچہ پورا کرنا مشکل ہو رہا ہے اور آپ میکفرائز پر غصہ کر رہے ہیں۔ بازار سے آلو لاؤ اور گھر میں بناؤ۔‘


Summary: روزگار کے مواقعوں میں کمی اور طالبان کے دور میں بڑھتی ہوئی اشیا کی قیمتوں کی وجہ سے افغان عوام شدید مشکلات کا شکار ہیں۔

’مجھے اپنے گھر والوں سے شرم آتی ہے کہ میں اتنا غریب ہوں کہ انھیں کھانا بھی نہیں کھلا سکتا‘

کابل کی پلِ خشتی مارکیٹ میں شفیع محمد گذشتہ 30 سال سے باسی روٹیاں بیچنے کا کاروبار کر رہے ہیں۔

بازار میں رش ہے اور وہاں موجود جس شخص سے بھی ہم نے بات کی وہ ملک کو درپیش معاشی مسائل کا رونا رو رہا تھا۔ گذشتہ اگست طالبان کے اقتدار میں آنے کے بعد اوسط آمدنی ایک تہائی تک کم ہو گئی، جبکہ خوراک کی قیمتیں تیزی سے اوپر گئی ہیں۔

انھوں نے کہا کہ ’اس وقت افغان عوام کی زندگی پنجرے میں قید ایک پرندے کی طرح ہیں جس کے پاس کھانا ہے نہ پانی۔ میں خدا سے یہ دعا مانگتا ہوں کہ میرے ملک سے یہ مصیبت اور غربت ختم ہو جائے۔‘

افغان عوام کی خوراک کا بڑا حصہ نان روٹی ہے اور اب اکثر لوگ یہ بھی نہیں خرید سکتے

یہ بحران بنیادی طور پر مغربی ممالک کی طرف سے ترقیاتی امداد کو بند کرنے کے فیصلے کی وجہ سے ہوا ہے، جس پر افغانستان بہت زیادہ انحصار کرتا تھا، اور اس کے علاوہ طالبان کے اقتدار سنبھالنے کے بعد ملک کے مرکزی بینک کے ذخائر کو بھی منجمد کر دیا گیا تھا۔

یہ اقدام جزوی طور پر ان کے دور حکومت میں خواتین کے ساتھ سلوک پر تشویش کی وجہ سے کیے گئے تھے، اور طالبان کی طرف سے نئی سخت گیر پابندیوں نے جیسا کہ خواتین کو کیا پہننا چاہیے، مسئلے کے حل کو مزید مشکل بنا دیا ہے۔

وہ بازار میں دوسرے لوگوں کی شاپنگ اٹھانے کا کام کرتے ہیں، لیکن ان کی پہلے سے ہی معمولی آمدنی گزشتہ سال کے مقابلے میں پانچ گنا کم ہو گئی ہے۔

باسی روٹی اکٹھی کر کے بیچنے والی ایک چھوٹی سی صنعت بن گئی ہے۔ سکریپ (کباڑ) جمع کرنے والے اسے ریستورانوں، ہسپتالوں اور لوگوں کے گھروں سے اٹھاتے ہیں اور پھر اسے مڈل مین (دلالوں) کے پاس لے جاتے ہیں، جو اسے سٹال والوں کو فروخت کرتے ہیں۔

ایک کباڑی یہ کہتے ہوئے کہ ’لوگ بھوک سے مر رہے ہیں‘، ایک ہفتے کے دوران اکٹھی کی گئی روٹیوں کی ایک بوری کی طرف اشارہ کرتے ہیں۔ وہ کہتے ہیں کہ ماضی میں وہ روزانہ ایک بوری جمع کیا کرتے تھے۔

وہ بہت سے دوسرے خاندانوں کے برخلاف اپنے تین بیٹوں کو سکول میں رکھنے کے لیے ہر ممکن کوشش کر رہے ہیں۔ بہت سے دوسرے خاندانوں نے اپنے بچوں کو سکول سے ہٹا کر کام پر لگا دیا ہے۔

دوسری طرف کابل کی بیکریوں کے باہر شام کے اوائل میں خواتین اور لڑکیوں کے گروہ عطیہ کیے گئے مفت تازہ نان کے ٹکڑوں کے لیے قطار میں کھڑے عام نظر آتے ہیں۔

جب افغانستان میں اربوں ڈالر آ بھی رہے تھے، تو اس وقت بھی بدعنوانی اور جنگ کے اثرات کی وجہ سے زندگی ایک جدوجہد ہی تھی۔


Summary: متحدہ عرب امارات نے اپنے فیصلے کی وجہ موجودہ بین الاقوامی صورتحال کو قرار دیا۔ تاہم انگریزی اخبار انڈین ایکسپریس کی رپورٹ کے مطابق انڈیا نہیں چاہتا کہ دبئی یا ابوظہبی اس کی بھیجی گئی گندم دوسرے ممالک کو دے۔

متحدہ عرب امارات کی جانب سے انڈین گندم کی برآمدات پر چار ماہ کی پابندی کی وجوہات

متحدہ عرب امارات نے بدھ کو فیصلہ کیا ہے کہ وہ اگلے چار ماہ تک انڈیا سے خریدی گئی گندم کسی اور کو فروخت نہیں کرے گا۔

رپورٹ میں ایک اہم ذرائع کے حوالے سے کہا گیا ہے کہ ’انڈیا نہیں چاہتا کہ اس نے دبئی یا ابوظہبی کو جو اناج یا گندم برآمد کیا ہے وہ کسی دوسرے ملک کو دیا جائے، انڈیا چاہتا ہے کہ اسے مقامی طور پر استعمال کیا جائے۔‘

انڈین ایکسپریس نے ذرائع کے حوالے سے بتایا ہے کہ انڈیا بدلے میں ان ممالک کو اپنی گندم کی برآمدات پر پابندیوں کی فہرست سے باہر رکھنے کے لیے تیار ہے۔

انڈیا نے 14 مئی کو گندم کی برآمد پر پابندی عائد کرنے کا اعلان کیا تھا۔ تاہم یہ بھی کہا گیا کہ جن ممالک کی خوراک کی سلامتی خطرے میں ہے انہیں اس پابندی کے دائرے سے باہر رکھا جائے گا۔

دونوں ممالک کے درمیان اس بات پر عمومی اتفاق رائے ہے کہ اگر گندم کو تجارتی مقاصد کے لیے استعمال نہیں کیا جائے گا تو انڈیا متحدہ عرب امارات کو برآمدی چھوٹ دینے کے لیے تیار ہے۔ یہ رعایت بنگلہ دیش، متحدہ عرب امارات اور ان ممالک کو دی جا رہی ہے جن کے بھارت کے ساتھ مضبوط سفارتی تعلقات ہیں اور جو ضرورت مند ہیں۔

انڈیا نے 2021-22 کے درمیان متحدہ عرب امارات کو 4.71 لاکھ ٹن گندم برآمد کی۔ اس کی قیمت تقریباً 13653 ملین ڈالر تھی۔ پچھلے سال انڈیا کی طرف سے برآمد کیے گئے اناج میں سے 6.5 فیصد یو اے ای کو بھیجا گیا ہے۔

متحدہ عرب امارات کی وزارت اقتصادی امور کا کہنا تھا کہ بین الاقوامی سطح پر جو کچھ بھی ہو رہا ہے اس سے کاروبار متاثر ہوا ہے اور اسی لیے یہ فیصلہ کیا جا رہا ہے۔ متحدہ عرب امارات نے کہا ہے کہ وہ یہ فیصلہ انڈیا کے ساتھ اپنی مضبوط اور اسٹریٹجک شراکت داری کے پیش نظر لے رہا ہے۔

جب کورونا وائرس اپنے عروج پر تھا، انڈیا نے متحدہ عرب امارات کو فضائی راستے سے ضروری سامان فراہم کیا۔ اس وقت، چین کی سپلائی چین ٹوٹ گئی تھی اور دال، چینی، اناج، سبزیاں، چائے، گوشت اور سمندری غذا سمیت دیگر بہت سی ضروری اشیا کی قلت کے درمیان انڈیا متحدہ عرب امارات کو ایک اہم برآمد کنندہ ثابت ہوا تھا۔

متحدہ عرب امارات نے 21 جون کو بین الاقوامی یوگا ڈے کے موقع پر ایک بڑی تقریب کی تیاریاں کی ہیں۔ متحدہ عرب امارات کے وزیر رواداری نہیان بن مبارک النہیان یہاں ایک تقریب کے دوران انڈین سفیر سنجے سدھیر کے ساتھ بات چیت کریں گے۔


Summary: پاکستان میں ڈیزل کا زیادہ استعمال زراعت کے شعبے میں ہوتا ہے اور اسی لیے اس کی قیمت میں اضافے کے بعد قوی امکان ہے کہ خوراک کی قیمتوں میں بھی اضافہ ہو گا کیونکہ ڈیزل اشیا کی ٹرانسپورٹ اور زراعت میں جنریٹرز کے لیے بھی استعمال کیا جاتا ہے۔

ڈیزل کی قیمت میں اضافہ پیٹرول سے بھی بڑا دردِ سر کیوں؟

پاکستان میں بدھ کو رات گئے ڈیزل کی قیمت میں 59 روپے اضافہ کر دیا گیا، جس کے بعد اس کی نئی قیمت 264 روپے فی لیٹر ہو گئی ہے۔

آپ سوچ سکتے ہیں کہ اس کا آپ پر کوئی اثر نہیں ہو گا کیونکہ آپ کے پاس کار نہیں یا آپ کے پاس کار تو ہے لیکن یہ پیٹرول پر چلتی ہے تاہم اگر آپ نے اپنی زندگی میں کبھی ڈیزل کا استعمال نہیں کیا، تب بھی آپ جہاں کہیں بھی ہوں گے یہ بحران آپ کی جیب کو متاثر کرے گا۔

اس کی وجہ یہ ہے کہ پاکستان میں ڈیزل کا زیادہ استعمال زراعت کے شعبے میں ہوتا ہے اور اسی لیے اس کی قیمت میں اضافے کے بعد قوی امکان ہے کہ خوراک کی قیمتوں میں بھی اضافہ ہو گا۔ دوسری جانب ڈیزل ٹرانسپورٹ اور جنریٹرز کے لیے بھی استعمال کیا جاتا ہے۔

سابق وزیر خزانہ شوکت ترین نے پاکستان حکومت کی جانب سے پیٹرول اور ڈیزل کی قیمت میں اضافے کے بعد کہا کہ اس کا اثر ٹرانسپورٹ، زراعت اور کاروبار پر ہو گا اور مجموعی طور پر مہنگائی میں 30 فیصد اضافہ ہو گا لیکن یہ تو صرف مقامی اثرات ہیں۔

ماہرین کو تشویش ہے کہ اس کی قیمت میں اضافہ اس لیے ہوا کیونکہ عالمی سطح پر ڈیزل کی قلت ہے اور مختصر مدت میں ان قیمتوں کو کم کرنا مشکل ہو گا۔

کیونکہ ڈیزل زیادہ تر کارگو گاڑیوں میں استعمال ہونے والا ایندھن ہے اور ہماری خوراک، ادویات یہاں تک کہ وہ پیٹرول جو ہم سروس سٹیشنوں پر اپنی کاروں میں بھرتے ہیں ڈیزل سے چلنے والے ٹرکوں کے ذریعے ہی آتا ہے۔ یہی ڈیزل ٹرک سامان ان بحری جہازوں تک پہنچاتے ہیں جو پوری دنیا میں اس کی ترسیل کرتے ہیں۔

دنیا کے دوسرے حصے میں جو کچھ بھی ہوتا ہے اس کے برعکس یہاں پرائیویٹ کاروں کے بہت سے ڈرائیور ڈیزل کا استعمال کرتے ہیں کیونکہ یہ پیٹرول کے مقابلے توانائی کا زیادہ مؤثر اور کم آلودگی پھیلانے والا ذریعہ ہے۔

روس کے یوکرین پر حملہ کرنے سے پہلے یورپ نے روس سے خام تیل کا تقریباً دو تہائی حصہ درآمد کیا جس کی ریفائننگ سے ڈیزل حاصل ہوتا ہے لیکن مغرب کی طرف سے ماسکو پر عائد اقتصادی پابندیوں کے بعد یورپ اپنے ڈیزل کے لیے زیادہ تر امریکہ پر انحصار کر رہا ہے۔

ملک میں استعمال ہونے والے ڈیزل کا تقریباً ایک تہائی حصہ درآمد کیا جاتا ہے اور یوکرین میں جنگ کے اثرات کی وجہ سے تیل کمپنیوں کے لیے نہ صرف اسے حاصل کرنا زیادہ مشکل ہو گیا ہے بلکہ حکومت کی جانب سے عائد کردہ کم مقامی قیمتوں کی وجہ سے موجودہ قیمتوں پر اسے درآمد کرنا بھی ان کے لیے منافع بخش نہیں۔

تاہم تجزیہ کاروں نے خبردار کیا ہے کہ شمال مشرق کے ہنگامی ذخیرے کو بازار میں لانے کے اثرات محدود ہوں گے کیونکہ 10 لاکھ بیرل ڈیزل مارکیٹ میں لانا قیمتوں کو کم کرنے کے لیے کافی نہیں ہو گا۔


Summary: بی بی سی نے ایسے طریقوں پر غور کیا ہے جو عام طور پر ڈرائیور حضرات فیول کی کھپت کم کرنے کے لیے استعمال کرتے ہیں لیکن اہم سوال یہ ہے کہ ان میں سے کون سے طریقے کام کرتے ہیں اور کون سے طریقے صرف اور صرف افسانوی ہیں۔

وہ طریقے جن سے گاڑی میں پیٹرول کی کھپت کم کی جا سکتی ہے

ایک ایسے وقت میں جب مہنگائی بڑھ رہی ہے اور ایک عام آدمی کی قوت خرید مسلسل کم ہو رہی ہے، یہ جاننا اہم ہے کہ موجودہ وسائل میں کس طرح پیٹرول کی کھپت کو کم کیا جا سکتا ہے۔ خصوصاً ایسے افراد جن کے لیے گاڑی کا سفر لازم و ملزوم ہوتا ہے۔

بی بی سی نے ایسے طریقوں پر غور کیا ہے جو عام طور پر ڈرائیور ایندھن کی کھپت کم کرنے کے لیے استعمال کرتے ہیں لیکن اہم سوال یہ ہے کہ ان میں سے کون سے طریقے کام کرتے ہیں اور کون سے طریقے صرف اور صرف افسانوی ہیں۔

کئی ڈرائیوروں کا خیال ہے کہ اگر گاڑی کو نوے کی رفتار پر چلایا جائے تو ایندھن کم استعمال ہوتا ہے لیکن آر اے سی آٹو موٹیو گروپ کے مطابق گاڑی کی کوئی ایک مستقل رفتار نہیں جسے فیول کی بچت کے حوالے سے اہم قرار دیا جا سکے۔

اہم بات یہ ہے کہ ایئر کنڈیشنر کے استعمال سے جڑی پیٹرول کی بچت نسبتاً کم فاصلے کے سفر میں زیادہ اثر انداز ہوتی ہے۔ اس کی وجہ یہ ہے کہ ایئر کنڈیشنر کو شروع میں زیادہ توانائی درکار ہوتی ہے کیوںکہ گاڑی کا اندرونی درجہ حرارت کم کرنا ہوتا ہے۔

ایسے میں گاڑی کے شیشے نیچے کرنا ایک بہتر حکمت عملی ہو سکتی ہے لیکن اس سے ایک اور مسئلہ پیدا ہوتا ہے جسے ’کریپنگ‘ کہا جاتا ہے۔ یہ وہ عمل ہے جس میں گاڑی کا انجن کھلے ہوئے شیشوں سے آنے والے ہوا کے دباؤ کی وجہ سے زیادہ کام کرنا شروع کر دیتا ہے۔

لیکن یہ صرف اسی صورت میں مفید ہے جب آپ کسی ہموار ہائی وے پر سفر کر رہے ہوں کیوںکہ اگر آپ کسی پہاڑی علاقے میں سفر کر رہے ہیں تو کروز کنٹرول کو چڑھائی کے مطابق ایڈجسٹ ہونے میں زیادہ وقت اور فیول درکار ہو گا۔

عام طور پر جب بھی کسی پہاڑے راستے میں گاڑی ڈھلوان کی جانب سفر کرتی ہے تو ہم ایکسلریٹر سے پاؤں ہٹا لیتے ہیں لیکن کروز کنٹرول تو یہ نہیں جانتا کہ آگے کیا ہے، اس لیے یہ زیادہ وقت لیتا ہے اور گاڑی میں فیول کی کھپت بھی زیادہ ہوتی ہے۔

اگر آپ کی گاڑی کے ٹائر میں ہوا کم ہے تو یہ زیادہ پیٹرول استعمال کرے گی۔ اس لیے ہمارا آپ کو مشورہ ہے کہ آپ باقاعدگی سے گاڑی کے ٹائر کی ہوا چیک کرتے رہیں خصوصاً لمبے سفر پر روانہ ہونے سے پہلے۔

آپ کی گاڑی کے ٹائر کے لیے ہوا کا کتنا دباؤ بہترین ہے؟ یہ جاننے کے لیے آپ کو اپنی گاڑی کے ساتھ ملنے والا کتابچہ ضرور دیکھ لینا چاہیے لیکن اگر آپ کی گاڑی میں سامان اور مسافروں کی تعداد زیادہ ہے تو پھر اس دباؤ کو اسی حساب سے بڑھا لیں۔


Summary: اتوار کے دن سیلسیئس کی اپنی ڈیجیٹل کرنسی سی ای ایل کی قیمت میں کمی ہونا شروع ہوئی اور سیلسیئس فرم نے صارفین پر پابندی عائد کرنے کا فیصلہ کیا جس کے تحت کسی کو اکاوئنٹ سے پیسے نکلوانے، منتقل کرنے یا کرپٹو کرنسی کو پیسے میں تبدیل کرنے کی سہولت ختم کر دی گئی۔

بٹ کوائن کو بڑا دھچکہ، کرپٹو کرنسی کا مستقبل کیا ہے؟

لیکن گزشتہ اتوار کو اس کمپنی نے منڈی کی صورت حال کو دیکھتے ہوئے اپنے 17 لاکھ صارفین کے اکاوئنٹ منجمند کرنے کا فیصلہ کیا۔

اس فیصلے نے، جسے کرپٹو کرنسی کے ماہرین ’کورالیٹو‘ کا نام دے رہے ہیں، دو بڑی کرنسیز بٹ کوائن اور ایتھیریم کی قیمتوں میں کمی کے رجحان کا آغاز کیا جو اس کے بعد سے اب تک جاری ہے۔

کورالیٹو کی اصطلاح عام طور پر ایسے معاشی فیصلوں کے لیے استعمال ہوتی ہے جب پیسہ موجود ہو لیکن اسے استعمال کرنے کی اجازت نہ ہو۔ اس کا آغاز 2001 میں ارجنٹینا کے اس فیصلے سے ہوا تھا جب حکومت نے بینک سے پیسہ نکالنے پر پابندی عائد کر دی تھی۔

وزڈم ٹری فرم کی سینیئر ایسوسی ایٹ ایلس لیو کا کہنا ہے کہ فیڈرل ریزرو کی جانب سے رواں سال کے آغاز پر شرح سود میں اضافے، افراط زر اور عالمی منڈیوں میں مندی کے رجحان کی وجہ سے کرپٹو مارکیٹ غیر یقینی کا شکار تھی۔

ماہرین کا ماننا ہے کہ اس وجہ سے دیگر ڈیجیٹل کرنسیوں پر بھی منفی اثر پڑا ہے اور ان کی قیمت میں بھی کمی ہوئی جس سے دیگر کرپٹو کرنسی پلیٹ فارم بھی مشکل میں آ گئے ہیں۔

اتوار کے دن سیلسیئس کی اپنی ڈیجیٹل کرنسی سی ای ایل کی قیمت میں کمی ہونا شروع ہوئی اور وہیں سے اس معاملے کا آغاز ہوا۔

جیسے ہی سی ای ایل کی قیمت میں کمی ہوئی، سیلسیئس فرم نے صارفین پر پابندی عائد کرنے کا فیصلہ کیا جس کے تحت کسی کو اکاوئنٹ سے پیسے نکلوانے، منتقل کرنے یا کرپٹو کرنسی کو پیسے میں تبدیل کرنے کی سہولت ختم کر دی گئی۔

سیلسیئس کے اس فیصلے نے بائنانس، جو دنیا میں کرپٹو کرنسی ایکسینچ کا سب سے بڑا پلیٹ فارم ہے، بھی متاثر ہوا اور ان کو بٹ کوائن نکلوانے کے عمل کو کئی گھنٹوں کے لیے روکنا پڑا۔

سیلسیئس کمپنی، جس کے دفاتر امریکہ، برطانیہ اور لتھوینیا میں موجود ہیں، کے مطابق اکاوئنٹ منجمند کرنے کا فیصلہ صارفین کے ہی فائدے میں لیا گیا تاکہ ان کے اثاثوں کو محفوظ رکھنے کے لیے اقدامات اٹھائے جا سکیں۔

اس کا مطلب ہے کہ اگر کوئی بٹ کوائن رکھنے والا اپنی کرنسی سیلسیئس کے پلیٹ فارم پر سٹور رکھے گا تو اس کو اس کے بدلے انعام ملے گا۔ اس کے بدلے صارف اپنی کرنسی سے کسی قسم کا لین دین نہ کرنے پر اتفاق کرتا ہے۔

عام طور پر کوئی اپنی ڈیجیٹل کرنسی جتنے زیادہ دن تک سٹور میں محفوظ رکھتا ہے، اس کا انعام اتنا ہی بڑھتا جاتا ہے۔ دوسری جانب صارف کی کرنسی کو بلاک چین کے ذریعے استعمال میں لایا جاتا ہے۔

اس سے قبل مارچ میں تین یورپی معاشی اتھارٹیز نے بھی صارفین کو خبردار کیا تھا کہ کرپٹو کرنسی کے کاروبارمیں خطرات ہیں اور ان کا بطور سرمایہ کاری یا پھر لین دین کے لیے استعمال زیادہ تر لوگوں کے لیے مفید نہیں۔


Summary: سری لنکا کی حکومت نے سرکاری ملازمین کو ہفتے میں ایک دن کی افافی چھٹی دینے کا فیصلہ کیا ہے جس کا مقصد خوراک کی قلت کے خطرے کے پیش نظر پھل اور سبزیاں اگانے کی حوصلہ افزائی کرنا ہے۔

ہفتے میں ایک اضافی چھٹی تاکہ سرکاری ملازمین ’سبزیاں اور پھل اگائیں‘

سری لنکا کی حکومت نے سرکاری ملازمین کو ہفتے میں ایک دن کی اضافی چھٹی دینے کا فیصلہ کیا ہے جس کا مقصد خوراک کی قلت کے خطرے کے پیش نظر پھل اور سبزیاں اگانے کی حوصلہ افزائی کرنا ہے۔

یہ فیصلہ ایک ایسے وقت میں کیا گیا جب دو کروڑ بیس لاکھ آبادی والا ملک اپنی 70 برس کی تاریخ میں بدترین معاشی بحران کا سامنا کر رہا ہے۔

زرمبادلہ ذخائر میں کمی کی وجہ سے سری لنکا کو خوراک، تیل اور ادویات جیسی ضروری اشیا کی درآمد میں مشکلات کا سامنا ہے۔

سوموار کو سری لنکا کی حکومت نے اس تجویز کی باقاعدہ منظوری دی جس کے تحت سرکاری ملازمین کو اگلے تین ماہ تک ہر ہفتے میں ایک دن، جمعے کو، اضافی چھٹی دی جائے گی۔

سری لنکا کی حکومت کی جانب سے کہا گیا ہے کہ اس فیصلے کا مقصد پیٹرولیم مصنوعات کی قلت کی وجہ سے دفاتر پہنچنے میں مشکلات کا سامنا کرتے ملازمین کی مدد کرنا بھی ہے اور ساتھ ہی ساتھ ان کی حوصلہ افزائی کی جائے گی کہ اس چھٹی کا استعمال کرتے ہوئے وہ اپنے خاندان کی غذائی ضروریات کو پورا کرنے کے لیے سبزیاں اور پھل بھی اگائیں۔

آن لائن پورٹل پر حکومت کی جانب سے جاری بیان میں کہا گیا ہے کہ ’یہ مناسب سمجھا گیا کہ سرکاری ملازمین کو ہفتے میں ایک اضافی چھٹی دی جائے اور ان کو درکار سہولیات دی جائیں تاکہ وہ زرعی سرگرمیوں کے ذریعے اپنے گھر کے باغیچے میں یا پھر کسی اور مناسب جگہ پر مستقبل میں خوارک کی قلت کے خطرے کے پیش نظر کام کر سکیں۔‘

ادھر سوموار کے دن ہی امریکہ کی جانب سے سری لنکا کی مدد کرنے کا اعلان بھی کیا گیا۔

واضح رہے کہ رواں ماہ کے آغاز میں وزیر اعظم وکرما سنگھے نے کہا تھا کہ سری لنکا کو رواں مالی سال کے دوران انتہائی ضروری درآمدات کے لیے پانچ ارب ڈالر درکار ہوں گے۔

سری لنکا کی حکومت اس وقت معاشی امدادی پیکج کے لیے انٹرنیشنل مانیٹری فنڈ (آئی ایم ایف) سے مذاکرات میں مصروف ہے اور آئی ایم ایف کا وفد آئندہ سوموار کو کولمبو پہنچنے والا ہے۔

بین الاقوامی منڈی میں افراط زر، سری لنکا کی مقامی کرنسی کی مالیت میں کمی اور کیمیکل فرٹیلائزر پر پابندی (جس کو اب ختم کر دیا گیا ہے) کی وجہ سے اپریل تک کھانے پینے کی اشیا کی قیمتوں میں 57 فیصد اضافہ ہوا تھا۔

گزشتہ مہینے کے اختتام پر سری لنکا کے وزیر زراعت مہندا امرا ویرا نے کسانوں سے کہا کہ وہ زیادہ چاول اگائیں کیوںکہ یہ واضح ہے کہ خوارک کی صورتحال خراب ہونے والی ہے۔

سری لنکا کی حکومت نے معاشی مسائل پر قابو پانے کے لیے ٹیکس میں بھی اضافہ کیا ہے۔


Summary: پاکستانی عوام کو احسن اقبال کی چائے کم کرنے کی تجویز بھی کچھ خاص پسند نہیں آئی اور بیشتر افراد کا کہنا ہے کہ وفاقی بجٹ میں دفاع کے لیے 1523 ارب روپے مختص کرنے کی تجویز اور ججز کی تنخواہوں میں اضافے کے بعد غریب عوام سے ان کی واحد ’لگژری‘ چائے بھی چھوڑنے کا کہنا کیا کچھ تضاد نہیں؟‘

’آپ کو مہنگائی کرنی ہے کریں، عوام کو مشورے نہ دیں‘

دنیا میں سب سے زیادہ چائے درآمد کرنے والے ملک یعنی پاکستان کے لوگوں اور پڑوسی ملک سے آنے والے ’حملہ آوروں کی تواضح‘ بھی چائے کی پیالی سے کرنے والی پاکستانی قوم کو شاید احسن اقبال کا چائے کم کرنے کا مشورہ کچھ پسند نہیں آیا۔

بیشتر افراد کا کہنا ہے کہ ’وفاقی بجٹ میں دفاع کے لیے 1523 ارب روپے مختص کرنے کی تجویز اور ججز کی تنخواہوں میں اضافے کے بعد غریب عوام سے ان کی واحد ’لگژری‘ یعنی چائے بھی چھوڑنے کا کہنا کیا کچھ تضاد نہیں؟‘

انھوں نے مزید کہا ’غریب لوگ صبح کا ناشتہ انڈے کے ساتھ نہیں کرتے بیچارے اسی چائے میں پراٹھا یا روٹی ڈبو کر کھاتے ہیں، آپ ان سے یہ واحد لگژری بھی چھیننا چاہتے ہیں؟‘

وجیہ حلال پوچھتی ہیں ’مفتاح اسماعیل کہتے ہیں کہ چار بھائی ایک روٹی مل کر کھاؤ، احسن اقبال کہتے ہیں کہ دو کپ چائے پینا چھوڑ دو، لیکن یہ جو 200 لوگوں کا ٹولہ حج پر جا رہا ہے اور بیرونی دورے پر جو عیاشیاں چل رہی ہیں اس کو کب کم کیا جائے گا؟ کیا عوام سے ہی روٹی چائے کم کر کے معیشیت ٹھیک کی جائے گی؟‘

پاکستان میں میڈیا اور سوشل میڈیا پر وزیر مذہبی امور مفتی عبدالشکور کے ذاتی سٹاف اور وزارت کے 200 افراد کے فری حج پر جانے کی اطلاعات سامنے آئی تھیں جس کے بعد وزیرِاعظم شہباز شریف نے وزارت سے وضاحت بھی طلب کی تھی۔ جس کے بعد مفتی عبدالشکور کا کہنا تھا کہ 200 افراد پر مشتمل سیزنل سٹاف یا ویلفیئر عملہ وزارت مذہبی امور اور حاجی کیمپوں کے سرکاری ملازمین ہیں۔ ان میں سے کوئی ایک بھی میرا رشتہ دار، ذاتی ملازم، باورچی یا نجی گارڈ نہیں ہے۔

زہرہ لیاقت نے لکھا ’دن میں چائے کم پینے کا کہنے پر احسن اقبال نے تاحیات دشمنی مول لے لی ہے۔ انھوں نے احسن اقبال کو مخاطب کرتے ہوئے کہا کہ ہم پتھر کھا کر گزارا کر لیں گے مگر چائے پر کوئی سمجھوتہ نہیں ہوگا !!

یاد رہے سنہ 2018 میں حکومت میں آنے کے بعد عمران خان نے اعلان کیا تھا کہ وزیر اعظم ہاؤس میں موجود گاڑیوں، بھینسوں اور ہیلی کاپٹروں کو نیلام کیا جائے گا۔ ان بیانات پر حکومت پر نہ صرف تنقید ہوئی بلکہ اس کا مذاق بھی اڑایا گیا اور ان بیانات کو کفایت شعاری کی مد سے فائدہ مند سے زیادہ نقصان دہ گردانا گیا، کیونکہ حکومت نے اس کام کے لیے اخباروں میں اشتہارات بھی دیے تھے مگر اس میں انھیں اتنی کامیابی نہیں ملی جس کی توقع کی جا رہی تھی۔

صحافی ہارون رشید کا کہنا ہے کہ ’احسن اقبال کا چائے کم پینے کا مشورہ بالکل درست ہے۔ زیادہ چینی اور چائے نقصان دہ ہے۔ زر مبادلہ بھی ضائع ہوتا ہے۔ کسی رائے کو محض اس لئے مسترد نہیں کیا جا سکتا کہ رائے دینے والا آپ کو پسند نہیں۔


Summary: معاشی ماہرین کے مطابق اس بجٹ میں کچھ ایسے ٹیکس اور لیویز شامل ہیں جن کا بجٹ تقریر میں تو ذکر نہیں تھا لیکن ان کی وجہ سے ملک میں مہنگائی میں مزید اضافہ ہو گا اور اس کا سب سے بڑا نشانہ متوسط طبقہ ہو گا۔

نئے وفاقی بجٹ میں چھپے وہ ٹیکس جو متوسط طبقے کی مالی مشکلات میں اضافہ کر سکتے ہیں

’اس بجٹ میں جو طبقہ سب سے زیادہ نظر انداز ہوا اور جس پر سب سے زیادہ بوجھ پڑنے والا ہے یہ ملک کا متوسط طبقہ ہے۔ ٹیکسوں کی مد میں ہونے والے اضافے اور تیل اور گیس پر لیوی کی مد میں زیادہ محصولات نے مہنگائی میں اضافہ کرنا ہے اور متوسط طبقے نے اس بوجھ کا سہنا ہے۔‘

انھوں نے کہا کہ بجٹ میں غریب طبقات کے لیے تو سوشل سکیورٹی نیٹ کی صورت میں کچھ امدادی رقم دینے کا اعلان کیا گیا ہے۔ اس کے ساتھ سرکاری ملازمین کی تنخواہوں میں بھی 15 فیصد کا اضافہ ہوا ہے جو ملک میں بڑھتی ہوئی مہنگائی کی صورتحال میں انھیں کچھ ریلیف فراہم کر ے گا۔

معاشی ماہرین کے مطابق اس بجٹ میں کچھ ایسے ٹیکس اور لیویز شامل ہیں جن کا بجٹ تقریر میں ذکر نہیں تھا لیکن فنانس بل میں یہ شامل ہیں اور ان کی وجہ سے ملک میں مہنگائی میں مزید اضافہ ہو گا اور اس کا سب سے بڑا نشانہ متوسط طبقہ ہو گا۔

شہروز خان لودھی نے اس بارے میں کہا کہ ’ان ٹیکسوں کا مطلب ہے کہ صارفین کو اب زیادہ پیسے دینے پڑیں گے اور متوسط طبقہ اس کا سب سے بڑا شکار ہو گا کیوںکہ سیلز ٹیکس اشیا کی فروخت پر لگایا جاتا ہے اور صارفین کو اس کے لیے اضافی قیمت ادا کرنی پڑتی ہے۔‘

ان کے مطابق اگلے مالی سال میں متوسط طبقے کو بجلی، گیس اور پیٹرول کے زیادہ نرخ ادا کرنے پڑیں گے کیوںکہ سیلز ٹیکس اور لیوی کے باعث ان بلز کی رقوم کے علاوہ مہنگائی کی شرح میں بھی بے تحاشہ اضافہ ہو گا۔

حکومت کی جانب سے پٹرولیم لیوی، گیس پر سرچارج اور ان ڈائریکٹ ٹیکسوں کی مد میں زیادہ ٹیکس اکٹھا کرنے اور اس کے متوسط طبقے پر پڑنے والے اثرات کے بارے میں شہروز لودھی نے کہا کہ ’آئندہ سال میں مہنگائی کی شرح کا ہدف 11 فیصد رکھا گیا ہے جو غیر حقیقی ہے کیوںکہ اس وقت بھی فوڈ انفلیشن بیس فیصد تک پہنچ چکی ہے۔‘

ڈاکٹر عالیہ ہاشمی نے کہا کہ ’اس وقت صورت حال یہ ہے کہ ملک میں صرف سرکاری ملازمین کی تنخواہوں میں اضافہ ہوا ہے تو اس کے ساتھ ٹیکس سلیب میں رد و بدل سے تنخواہ دار طبقے کو کچھ فائدہ ہو گا۔‘

انھوں نے کہا کہ ’اضافی ٹیکسوں کی وجہ سے ملک میں مہنگائی کی شرح بے حد اضافے کا خدشہ ہے جس کے اس طبقے کی قوت خرید کم ہو گی۔ اور اس کم ہوتی قوت خرید سے انھیں کچھ ضروریات پر سمجھوتہ کرنا پڑے گا۔‘

ان کے مطابق ’اس بجٹ میں غریب طبقے کے لیے تو کچھ ریلیف موجود ہے اور اس طبقے کی ضروریات بھی محدود ہیں اسی طرح امیر طبقے کو بھی اس سےکچھ خاص فرق نہیں پڑنے والا تاہم اس بجٹ کا سب سے زیادہ منفی اثر متوسط طبقے پر پڑے گا۔‘


Summary: نیو یارک ٹائمز کی خبر کے مطابق امریکہ محکمہ خارجہ کی ایک کیبل سے معلوم ہوا کہ مئی کے وسط میں امریکہ نے تقریبا 14 ممالک، جن میں سے اکثریت افریقی ممالک کی تھی، کو خبردار کیا کہ یوکرین کی گندم سے لدے روسی مال بردار بحری جہاز بندرگاہوں سے نکل رہے ہیں۔

کیا روس یوکرین کی گندم چوری کر رہا ہے؟

یہ دعویٰ، جس کی تصدیق کرنے سے بی بی سی اس وقت قاصر ہے، ایک ایسے وقت میں سامنے آیا ہے جب یوکرین حکام نے الزام عائد کیا ہے کہ روس نے یوکرین کی چھ لاکھ ٹن گندم چوری کی اور اس کا کچھ حصہ برآمد کر دیا۔

ادھر امریکہ نے الزام عائد کیا ہے کہ روس یوکرین کی گندم افریقہ کے ان ممالک کو بیچنے کی کوشش کر رہا ہے جن کو قحط کا سامنا ہے۔ یہ الزام امریکی اخبار نیو یارک ٹائمز نے رپورٹ کیا۔

نیو یارک ٹائمز کی خبر کے مطابق امریکہ محکمہ خارجہ کی ایک کیبل سے معلوم ہوا کہ مئی کے وسط میں امریکہ نے تقریباً 14 ممالک، جن میں سے اکثریت افریقی ممالک کی تھی، کو خبردار کیا کہ یوکرین کی گندم سے لدے روسی مال بردار بحری جہاز بندرگاہوں سے نکل رہے ہیں۔

کریمیا میں روسی ترجمان اولیگ کرچکوو کے مطابق زیپوریزہزیا کے شہر ملیٹوپول سے گندم سے بھری 11 ٹرینیں کریمیا پہنچی تھیں۔ انھوں نے روس کی سرکاری خبر رساں ایجنسی آر آئی اے سے بات کی۔ اس ایجنسی نے بھی اس بات کی تصدیق کی ہے کہ خیرسون علاقے سے بھی گندم بھجوائی جا رہی ہے۔

بی بی سی نے روسی حکام سے اس معاملے پر ان کا موقف جاننے کے لیے رابطہ کیا ہے۔ روس کے وزیر خارجہ سرگئی لاوروو نے ترکی کے وزیر خارجہ سے انقرہ میں بدھ کے دن گندم کے معاملے پر بات چیت کی تھی لیکن اس کا کوئی نتیجہ سامنے نہیں آ سکا۔

روسی وزیر خارجہ کا موقف ہے کہ روس نے یوکرین کی گندم برآمد کرنے کی راہ میں کوئی رکاوٹ نہیں ڈالی بلکہ یہ یوکرین کی ذمہ داری ہے کہ وہ اوڈیسہ سمیت دیگر بندرگاہوں کے پانیوں سے بارودی سرنگوں کو ختم کرے۔

ادھر یوکرین کے وزارت خارجہ کے ترجمان نے کہا ہے کہ ’یوکرین ان بندرگاہوں سے بارودی سرنگیں اس لیے نہیں ہٹا سکتا کیوں کہ اگر ایسا کیا گیا تو گندم کی برآمد کے لیے قائم کیے جانے والے راستوں کے ذریعے روس جنوبی یوکرین پر حملہ کر سکتا ہے۔‘

خبر رساں ادارے روئٹرز کے مطابق یوکرین کے سفیر نے بیان دیا تھا کہ ’ہم نے ترکی سے مدد کی درخواست کی ہے اور ترکی کے مشورے پر ہی ہم گندم کی چوری اور اسے بیچنے کے معاملے پر فوجداری مقدمہ کر رہے ہیں۔‘

یوکرین کی گندم ایسوسی ایشن کے چیف مائیکولا گورباچوو نے خبردار کیا ہے کہ اگر یوکرین کی بندرگاہوں سے جلد تجارت اور برآمد شروع نہیں کی گئی تو جولائی کے اواخر میں نئی فصل شدید متاثر ہو سکتی ہے۔

یوکرین کے حالیہ محاصرے اور چند ممالک کی جانب سے گندم کی ذخیرہ اندوزی نے بھی عالمی بحران کو بڑھانے میں مدد کی ہے جس سے خوارک کی کمی کا سامنا کرتے کئی ممالک مذید عدم تحفظ کا شکار ہو چکے ہیں۔


Summary: اپوزیشن بھی اس دن کا انتظار کرتی ہے کہ اِدھر حکومت سے کوئی چُوک ہو، اُدھر اپوزیشن انھیں آڑے ہاتھوں لے۔ اس لیے بجٹ سے متعلق ٹی وی اور اخبارات کئی دن پہلے ہی خصوصی کوریج شروع کر دیتے ہیں۔

’پہلی بار وزیر خزانہ نے ہیڈ فونز لگائے بغیر بجٹ کی تقریر کی‘

بجٹ خود حکومتی جماعت کے لیے بھی ایک بڑا امتحان ہوتا ہے کیونکہ اس دستاویز پر منحصر ہے کہ عوام انھیں اگلے الیکشن میں ووٹ دے گی یا نہیں اور ان کے فیصلوں کا ملک کی معیشت اور عام آدمی کی زندگی پر کیا اثر پڑے گا۔

پاکستان کی پارلیمانی تاریخ میں پہلی بار وزیرخزانہ پُرسکون انداز میں تقریر کر رہے ہیں۔ اپوزیشن اراکین میں سے بعض بجٹ دستاویز پڑھ رہے ہیں اور دیگر خاموشی سے بجٹ تقریر سن رہے ہیں۔ گیلری میں موجود سینیئر صحافیوں کے مطابق وہ پہلی بار ’ایک پُرامن ماحول میں بجٹ پیش ہوتا دیکھ رہے ہیں، جمہوری روایت یہ رہی ہے کہ بجٹ تقریر کے موقع پر اپوزیشن احتجاج کرتی ہے، اور وہ طبقہ جنھیں بجٹ سے فائدہ نہیں، ان کی نمائندگی کی جاتی ہے۔‘

اجلاس کی کوریج کے لیے آنے والے سینیئر صحافی ان سیاسی ادوار کو بھی یاد کرتے رہے جب اپوزیشن نہایت ’فرینڈلی‘ ہوتی تھی ’مگر پھر بھی بجٹ کے دوران ہنگامہ آرائی تو اس دن کا لازمی حصہ رہا ہے۔ آج قومی اسمبلی میں بجٹ تقریر کے دوران جو مناظر دیکھے گئے وہ اس سے قبل پارلیمنٹ کی تاریخ میں نہیں دیکھے گئے تھے۔‘

ان کا مزید کہنا تھا کہ ’اگر پی ٹی آئی جیسی مضبوط اپوزیشن آج قومی اسمبلی میں بیٹھی ہوتی تو مسلم لیگ ن کو خون کے آنسو رلا دیتی۔ اور بجٹ منظور کرنا مشکل ہو جاتا۔ حکومت اور اپوزیشن اراکین کی تعداد میں اتنا کم مارجن ہے کہ اگر پی ٹی آئی کے اراکین بجٹ کی منظوری کے لیے پورے ہو جاتے تو قومی اسمبلی میں ایک بار پھر تحریک عدم اعتماد والی صورتحال پیدا ہو سکتی تھی۔‘

ان کا کہنا تھا ’آج پہلی بار ایسا ہوا کہ بجٹ تقریر کرنے والے کانوں پر شور روکنے والے ہیڈ فونز لگائے بغیر تقریر کی ہے۔ اس بات پر افسوس ہے کہ اپوزیشن موجود ہونے کے باوجود موجود نہیں تھی۔ یہی جمہوری روایات کے منافی ہے کہ اپوزیشن لیڈر کی طرف سے کوئی حرف ملامت تھا نہ اس عوام کی ترجمانی جو اس بجٹ سے خوش نہیں۔ مضبوط اپوزیشن، اور ایسی اپوزیشن جو آواز رکھتی ہو اور آواز اٹھاتی ہو، جمہوریت کا حسن ہے جو آج قومی اسمبلی میں دُور دُور تک نظر نہیں آیا۔‘

نوشین يوسف کہتی ہیں کہ ’بجٹ پر بحث کے دوران اپوزیشن اور حکومت دونوں اطراف سے اراکین زبردست تقاریر کرتے ہیں۔ ڈیسک بجائے جاتے ہیں، نعرے بازی کی جاتی ہے۔ مگر اس بار ایسا لگتا ہے کہ اراکین ایک تو ہیں ہی دو درجن، اور پھر بجٹ کی مخالفت میں تقاریر بھی نہیں ہوں گی۔


Summary: وفاقی حکومت کی جانب سے مالی سال 2022-23 کا بجٹ پیش کر دیا گیا ہے اور اس حوالے سے جس خبر پر سب سے زیادہ بحث کی جا رہی ہے وہ تنخواہ دار طبقے کے لیے ٹیکس میں کمی ہے۔ مگر انکم ٹیکس کے نئے سلیب ہیں کیا اور اب آپ کی تنخواہ سے کتنا ٹیکس کٹے گا؟

انکم ٹیکس کے نئے سلیب: اب آپ کی تنخواہ میں سے کتنا ٹیکس کٹے گا؟

بجٹ تقریر میں وزیرِ خزانہ مفتاح اسماعیل نے بتایا کہ اب ماہانہ ایک لاکھ روپے یعنی 12 لاکھ سالانہ آمدن والے افراد کو انکم ٹیکس کی ادائیگی سے استثنیٰ دے دیا گیا ہے۔

تقریر میں وزیرِ خزانہ نے ٹیکس سلیبز کے بارے میں تفصیلات فراہم نہیں کیں، تاہم کابینہ کی جانب سے منظور ہونے والے فنانس بل کے مطابق انکم ٹیکس کے سلیبز کی تعداد 12 سے کم کر کے سات کر دی گئی ہے۔

گذشتہ فنانس بل میں 60 لاکھ سے زیادہ آمدن والوں کے لیے ایک ہی سلیب رکھا گیا تھا، تاہم اس فنانس بل میں اسے تبدیل کر دیا گیا ہے۔

اب ہم یہ جائزہ لیتے ہیں کہ ایک عام آدمی کی تنخواہ پر ان سلیبز کا کیا اثر پڑے گا۔

ٹیکس سلیب میں تبدیلی کے حوالے سے بات کرتے ہوئے ماہر ٹیکس امور ڈاکٹر اکرام الحق نے بی بی سی کو بتایا کہ انکم ٹیکس کے سلیبز میں تبدیلی سے کم آمدنی والے افراد کو ریلیف ملا ہے۔

ان کا یہ بھی کہنا تھا کہ ’سلیب میں کم دراصل آئی ایم ایف کی شرائط میں سے ایک تھی تاکہ زیادہ آمدنی والے افراد پر ٹیکس کو منطقی بنایا جائے۔‘

انھوں نے کہا کہ ملک میں اس وقت جو مہنگائی کی شرح ہے، یہ کم آمدنی والے تنخواہ دار افراد کو تھوڑا ریلیف فراہم کرے گا۔ ڈاکٹر اکرام نے بتایا کہ ’یہ اقدام ملک کی ٹیکس بیس کو بڑھانے کی طرف ایک پیش رفت ہے کیونکہ ٹیکس سلیب کی اوپر کی سطح کو بڑھا دیا گیا ہے۔‘

آئی ایم ایف کی جانب سے پرسنل انکم ٹیکس میں اصلاحات کو ضروری قرار دیا گیا ہے۔ پرسنل انکم ٹیکس پر بات کرتے ہوئے ٹیکس امور کے ماہر ڈاکٹر اکرام الحق نے بتایا کہ اس سے مراد تنخواہ دار طبقے پر انکم ٹیکس کی شرح کو بڑھانا ہے۔

ڈاکٹر اکرام الحق نے کہا کہ ’پرسنل ٹیکس میں اصلاحات سے مراد یہی ہے کہ آئی ایم ایف زیادہ تنخواہ حاصل کرنے والے افراد پر ٹیکس میں اضافہ چاہتا ہے۔‘

واضح رہے کہ آئی ایم ایف کی جانب سے تنخواہ دار طبقے سے زیادہ ٹیکس وصولی کا مطالبہ نیا نہیں ہے بلکہ اس سے پہلے بھی یہ مطالبہ کیا جا چکا ہے تاہم سابقہ حکومت کی جانب سے اس مطالبے پر رضامندی ظاہر نہیں کی گئی تھی۔

آئی ایم ایف کی جانب سے تنخواہ دار طبقے سے 130 سے 150 ارب روپے اضافی اکٹھا کرنے کا کہا گیا تھا تاہم بعد میں حکومت نے سیلز ٹیکس میں دی جانے والی چھوٹ ختم کرنے پر رضامندی کا اظہار کر کے یہ مطالبہ قبول نہیں کیا تھا۔


Summary: وفاقی بجٹ 2022-23 میں حکومت نے سرکاری ملازمین کی تنخواہوں میں 15 فیصد جبکہ پینشن میں پانچ فیصد اضافے کی تجویز پیش کی ہے۔ تنخواہ دار طبقے کے لیے ٹیکس چھوٹ چھ لاکھ سے بڑھا کر 12 لاکھ کر دی گئی ہے جبکہ نان فائلرز کے لیے ٹیکس کی شرح کو 100 فیصد سے بڑھا کر 200 فیصد کرنے کی تجویز دی گئی ہے۔

مشکل وقت ہے، عام پاکستانی کو دبایا گیا تو تاریخ معاف نہیں کرے گی: مفتاح اسماعیل

وفاقی حکومت کی جانب سے پیش کیے گئے بجٹ میں موبائل فونز پر ٹیکس کی شرح بڑھا دی گئی ہے۔

کریڈٹ، ڈیبٹ اور پری پیڈ کارڈز کے ذریعے پاکستان سے باہر رقم بھیجنے والے فائلرز کے لیے ایک فیصد جبکہ نان فائلرز کے دو فیصد ایڈوانس ود ہولڈنگ ٹیکس صول کرنے کی تجویز دی گئی ہے۔

حکومت کی جانب سے بینکنگ کمپنیوں پر ٹیکس کی موجودہ شرح 39 فیصد سے بڑھا کر 42 فیصد کرنے کی تجویز دی گئی ہے۔

اسی طرح نان فائلر کے لیے ٹیکس کی شرح کو 100 فیصد سے بڑھا کر 200 فیصد کرنے کی تجویز دی گئی ہے۔

وہ تمام افراد جن کی پاکستان میں ڈھائی کروڑ روپے سے زیادہ کی ایک سے زائد غیر منقولہ جائیداد ہے، اس پر حکومت کی جانب سے مارکیٹ ویلیو کے حساب سے پانچ فیصد کے برابر فرضی آمدن یا کرایہ تصور کیا جائے گا اور اس پر ایک فیصد کی شرح سے ٹیکس لگانے کی تجویز دی گئی ہے۔

پراپرٹی کی خرید و فروخت پر ایڈوانس ٹیکس کی شرح ایک فیصد سے بڑھا کر دو فیصد کرنے کی تجویز ہے۔ جبکہ جائیداد خریدنے والے نان فائلرز کے لیے ٹیکس کی شرح پانچ فیصد کرنے کی تجویز دی گئی ہے۔

وفاقی حکومت نے اگلے مالی سال کے بجٹ میں ٹیکس چھوٹ کی موجودہ حد سالانہ چھ لاکھ روپے سے بڑھا کر، 12 لاکھ روپے کرنے کی تجویز دی ہے۔

اس کے علاوہ حکومت نے بہبود سیونگ سرٹیفیکیٹ، پینشنر بینیفٹ اکاؤنٹ اور شہدا فیملی ویلفیئر اکاؤنٹ میں سرمایہ کاری سے حاصل ہونے والے منافع پر ٹیکس کی شرح کو دس فیصد سے پانچ فصید کرنے کی تجویز دی ہے۔

وفاقی حکومت کی جانب سے سالانہ ترقیاتی پروگرام (پی ایس ڈی پی) کے لیے 800 ارب روپے مختص کرنے کی تجویز دی گئی ہے جو موجودہ سال کے بجٹ میں 900 ارب روپے رکھا گیا تھا، تاہم گذشتہ حکومت نے اس پر نظرِ ثانی کرتے ہوئے اسے ساڑھے 500 ارب روپے کر دیا تھا۔

پاکستان میں وفاقی حکومت کی سالانہ پلان کوارڈینیشن کمیٹی کی جانب سے آئندہ مالی سال کے لیے ملکی معاشی شرح نمو کا ہدف پانچ فیصد رکھا گیا ہے۔ موجودہ مالی سال میں معاشی شرح نمو چھ فیصد تک رہنے کا امکان ہے۔ معاشی ماہرین کے مطابق وزارت خزانہ کے اعداد و شمار کا مطلب یہ ہے کہ ملکی معیشت ’اوور ہیٹڈ‘ ہے۔


Summary: سوشل میڈیا پر اکثر صارفین پریشان ہیں کہ موجودہ حکومت آئی ایم ایف پروگرام کی بحالی میں رکاوٹیں دور کرنے کے لیے مزید ایسے سخت فیصلے کرے گی ،جن سے مہنگائی میں مزید اضافہ ہو گا۔

بجٹ پر خدشات: ’یہ عوام دوست نہیں، آئی ایم ایف دوست بجٹ ہو گا‘

پاکستان کی نئی مخلوط حکومت وزیراعظم شہباز شریف کی سربراہی میں آج 10 جون کو اگلے مالی سال 2022-2023 کا بجٹ پیش کرنے جا رہی ہے۔ حالیہ عرصے میں پیٹرول، ڈیزل سے لے کر بجلی کے نرخوں میں اضافے کا اعلان کیا گیا جس کے بعد عوام آج پیش ہونے والی بجٹ میں مہنگائی میں مزید اضافے کے امکانات سے پریشان نظر آتی ہے۔

موجودہ حکومت کی جانب سے سابقہ حکومت پر بین الاقوامی مالیاتی ادارے (آئی ایم ایف) کے ساتھ کیے جانے والے وعدوں کی پاسداری نہ کرنے کا الزام عائد کیا جاتا ہے، جس کی وجہ سے عالمی ادارے نے ابھی تک پاکستان کو ایک ارب ڈالر کی قسط جاری نہیں کی جس نے پاکستان کی مشکلات میں مزید اضافہ ہوا ہے اور ایسے خدشات ظاہر کیے جا رہے ہیں کہ شاید آج پیش ہونے والا بجٹ ’عوام دوست‘ نہیں بلکہ ’آئی ایم ایف دوست‘ ہو گا۔

سوشل میڈیا پر اکثر صارفین پریشان ہیں کہ موجودہ حکومت آئی ایم ایف پروگرام کی بحالی میں رکاوٹیں دور کرنے کے لیے مزید ایسے سخت فیصلے کرے گی جن سے مہنگائی میں اور اضافہ ہو گا۔

محمد فاروق ملک نے لکھا کہ ’آنے والا بجٹ عین آئی ایم ایف کی مرضی کے مطابق ہو گا جس میں غریب کے گھر کے چولہے جو جل رہے ہیں وہ بھی ٹھنڈے پڑ جائیں گے۔‘

صحافی کامران خان نے لکھا کہ ’22 کروڑ پاکستانی تیاری رکھیں آج شہباز بلاول حکومت کا آئی ایم ایف بجٹ اس سسکتی بلبلاتی قوم پر نئے ٹیکسز اور مزید مہنگائی کی صورت میں نئی آفت ڈھائے گا۔ چار سال تک آج کی حکومت کل تک آئی ایم ایف کا بھرکس نکالتی رہی وہی قیادت آج اسی آئی ایم ایف کے قدموں پر سرنگوں ہے۔‘

محمد وسیم نے لکھا کہ آج ایک بار پھر آئی ایم ایف کا تیار کردہ بجٹ پیش کیا جائے گا جس میں غریبوں پر بوجھ ڈالا جائے گا جبکہ امرا اور اشرافیہ کو مزید امیر سے امیر ترین ہونے کا موقع دیا جائے گا۔

ابراہم اسماعیل نے لکھا ’موجودہ مہنگائی کی لہر کی وجہ ماہانہ گھریلو بجٹ بری طرح سے متاثر ہو رہا ہے۔ تکلیف اس وقت مزید بڑھے گی جب اگست کے مہینے میں تاریخی مہنگی بجلی اور الگ سے فیول پرائس ایڈجسٹمنٹ کا وبال سر پر پڑے گا، پتا نہیں کیسے نظام چلے گا۔‘

دوسری جانب مقامی میڈیا پر ایسی خبریں چل رہی ہیں جن کے مطابق سرکاری ملازم کی تنخواہ میں اضافہ آئی ایم ایف کی منظوری سے مشروط ہے۔

ایک اور صارف نے لکھا کہ ’جب سرکاری ملازمین کی تنخواہوں میں اضافے کی بات آئے گی تو خزانہ خالی ہو جائے گا یا پھر آئی ایم ایف کی کڑی شرائط یاد آ جائیں گی ۔‘


Summary: کچھ تو ایسے لازم اخراجات ہیں جن سے جان نہیں چھڑائی جا سکتی مگر اس کے باوجود کچھ ایسے اقدامت ہیں، جن کے ذریعے بچت ضرور کی جا سکتی ہے۔

مہنگائی کے اس دور میں گھریلو بجٹ کیسے بنایا جائے؟

’دوسرا حصہ آپ کی خواہشات ہیں یعنی وہ اشیا جن کے بغیر آپ کا یا آپ کے اہلخانہ کا گزارا تو ہو جائے گا مگر آپ چاہتے ہیں کہ یہ چیز بھی آپ کے پاس ہو۔ اس میں زیادہ تر چیزیں آپ کے طرزِ زندگی سے جڑی ہوتی ہیں جبکہ تیسرا حصہ ہے ’بچت‘ یعنی آپ شروع میں ہی فیصلہ کر لیں کہ آپ نے کتنی بچت کرنی ہے۔‘

انوشے نوید کے مطابق ’جب تین حصے بن جائیں تو آپ پر یہ واضح ہو گیا ہے کہ لازم اخراجات کیا ہیں یعنی وہ خرچے جن سے جان چھڑانا تقریباً ناممکن ہے۔ ایسا کرنے سے آپ پر یہ بھی واضح ہو جائے گا کہ کون سے اخراجات لازم نہیں اور ان میں رد و بدل کی جا سکتی ہے۔‘

’مثال کے طور پر آپ کو بلب ضرورت ہے تو آپ دکان سے 200 روپے کا سستا بلب لاتے ہیں لیکن آپ یہ نہیں سوچتے کہ اس بلب کا فیوز جلدی اڑ جائے گا اور یہ زیادہ بجلی استعمال کرتا ہے۔ اگر اس کے بجائے 300 روپے کا انرجی سیور خرید لیں گے تو وہ زیادہ عرصہ چلے گا اور سب سے بڑھ کر بجلی کی بچت ہو گی۔‘

’اگر آپ قیمتوں کا موازنہ کریں تو اس سے بھی بچت کی جا سکتی ہے۔ مثلاً آپ کو ایک برانڈ کی چائے کی پتی پسند ہے تو آپ ہمیشہ وہی خریدتے ہیں لیکن کیا آپ نے اس کے ساتھ رکھی دوسری برانڈ کو ٹرائی کیا؟ ہو سکتا ہے وہ بھی ذائقے میں آپ کی پسندیدہ چائے جیسی ہو مگر قیمت میں کم ہو۔ اس سے آپ کے پیسے بچ سکتے ہیں۔ اس لیے ہمیشہ دیکھیں کہ کوالٹی پر سمجھوتہ نہ کرتے ہوئے وہی چیز دیگر کمپنیاں کتنے میں بیچ رہی ہیں۔‘

اس کا جواب ہے کہ بالکل بڑھائی جا سکتی ہے مگر ہم یہ نہیں بھول سکتے کہ جس طبقے کا بجٹ ہم ترتیب دینے کی کوشش کر رہے ہیں وہ محنت کش لوگ ہیں اور یہ دن بھر کسی دفتر میں یا کھلے آسمان تلے کام کرتے ہیں اور شاید ان کے لیے ممکن نہیں کہ وہ دن بھر کام کے بعد شام کو نئے سرے سے محنت کریں۔

وہ بتاتی ہیں کہ ’آپ دیکھیں کہ آپ کے خاندان میں اور کون ہے جن کے پاس کوئی ہنر ہے۔ یہ ہنر سلائی کڑھائی ہو سکتا ہے، بچوں کو ٹیوشن پڑھانا ہو سکتا ہے یا پھر اچھا کھانا پکانا یعنی کیا کوئی شیف بھی ہے؟ تو اب یہ تمام کام بہت آسانی سے گھر بیٹھے کیے جا سکتے ہیں۔ اب ایسی موبائل ایپس موجود ہیں جن کے ذریعے آپ گھر میں کھانا پکائیں اور ڈیلیور کروا دیں۔ ہمارے پاس ایسی خواتین بھی ہیں جنھوں نے اپنے گھر کے قریب ہی کسی بلڈنگ میں موجود مختلف دفاتر کے ملازمین کو کھانا سپلائی کرنا شروع کیا اور یوں ان کی آمدنی میں بڑا اضافہ ہوا۔‘


Summary: معاشی ماہرین موجودہ اور سابقہ حکومت کی جانب سے ایک دوسرے پر ملک کی معاشی صورتحال کو خراب کرنے جیسے الزامات پر کہتے ہیں کہ دونوں حکومتوں کی پالیسیوں کے ساتھ ملک میں موجود غیر یقینی صورتحال معیشت کے لیے سب سے بڑا خطرہ بن کر ابھری، جس کا خمیازہ ایک عام فرد کو بھگتنا پڑ رہا ہے۔

ملکی معیشت کے اس نہج پر پہنچنے کی وجہ آئی ایم ایف شرائط پوری نہ کرنا یا سیاسی غیر یقینی؟

ملک کی خراب معاشی صورتحال اور اس کی وجہ سے عوام کے لیے بڑھتی ہوئی مشکلات پر موجودہ اتحادی حکومت جس کی سربراہی پاکستان مسلم لیگ نون کر رہی ہے اور پاکستان تحریک انصاف کی سابقہ حکومت کے درمیان الزام تراشی کا نہ رکنے والا سلسلہ جاری ہے جس میں ایک دوسرے کو ملک کی خراب معاشی صورتحال کا ذمہ دار قرار دیا جا رہا ہے۔

موجودہ حکومت کی جانب سے سابقہ حکومت پر بین الاقوامی مالیاتی ادارے (آئی ایم ایف) کے ساتھ کیے جانے والے وعدوں کی پاسداری نہ کرنے کا الزام عائد کیا جاتا ہے، جس کی وجہ سے عالمی ادارے نے ابھی تک پاکستان کو ایک ارب ڈالر کی قسط جاری نہیں کی جس نے پاکستان کے لیے بیرونی ادائیگیوں کے شعبے کو سنگین مشکلات سے دوچار کر دیا اور ملک کے زرمبادلہ کے ذخائر میں تسلسل سے کمی دیکھی جا رہی ہے۔

پاکستان تحریک انصاف کی جانب سے موجودہ حکومت پر صرف دو ماہ کی حکمرانی میں معیشت کو خراب کرنے کا الزام لگایا جا رہا ہے جس کی وجہ سے عام فرد مہنگائی کی چکی میں پس رہا ہے۔

پاکستان میں معاشی ماہرین موجودہ اور سابقہ حکومت کی جانب سے ایک دوسرے پر ملک کی اقتصادی صورتحال کو خراب کرنے پر رائے دیتے ہوئے کہتے ہیں کہ دونوں حکومتوں کی پالیسیوں کے ساتھ ملک میں موجود غیر یقینی صورتحال معیشت کے لیے سب سے بڑا خطرہ بن کر ابھری، جس کا خمیازہ ایک عام فرد کو بھگتنا پڑ رہا ہے۔

پاکستان تحریک انصاف کے معاشی امور کے ترجمان اور سابقہ حکومت میں وزارت خزانہ کے ترجمان مزمل اسلم نے بی بی سی سے بات کرتے ہوئے کہا کہ ’جہاں تک آئی ایم ایف کے ساتھ پروگرام کی بات ہے تو سابقہ حکومت کے ساتھ تو یہ چل رہا تھا اور ہمارے مذاکرات بھی ہو رہے تھے تاہم اب صورتحال یہ ہے کہ آئی ایم ایف موجودہ حکومت کے ساتھ پروگرام جاری کرنے میں دلچسپی نہیں رکھتا جس کی وجہ یہ ہے کہ اس حکومت میں شامل جماعتوں نے اقتدار میں آنے سے پہلے آئی ایم ایف کے ساتھ کیے جانے والے معاہدوں کو توڑنے کی بات کی تھی جس کی وجہ سے وزیر خزانہ مفتاح اسماعیل دو بار آئی ایم ایف کے ساتھ جا چکے ہیں تاہم ابھی تک انھیں کوئی کامیابی حاصل نہیں ہوئی۔‘

پاکستان کی خراب معاشی صورتحال اور سابقہ اور موجودہ حکومت کی جانب سے ایک دوسرے پر الزام تراشی کے بارے میں بات کرتے ہوئے ماہر معیشت ڈاکٹر اشفاق حسن کا کہنا ہے خراب معاشی صورتحال کی سب سے بڑی وجہ سیاسی غیر یقینی رہی اور اس کے ساتھ نئے وزیر خزانہ مفتاح اسماعیل کی جانب سے بروقت ایکشن نہ لیے جانا تھا۔


Summary: ایک جانب حکومت بین الاقوامی مالیاتی فنڈ (آئی ایم ایف) سے مذاکرات کے ذریعے قرضہ پروگرام کی بحالی کے لیے کوشاں ہے تو دوسری جانب نئی حکومت کو اقتدار کے پہلے دو ماہ میں ہی بجٹ پیش کرنے کے چیلنج کرنے کا بھی سامنا ہے۔

پاکستان میں حکومت کو بجٹ بنانے میں کون سے چیلنج درپیش ہیں؟

ایک جانب حکومت بین الاقوامی مالیاتی فنڈ (آئی ایم ایف) سے مذاکرات کے ذریعے قرضہ پروگرام کی بحالی کے لیے کوشاں ہے تو دوسری جانب نئی حکومت کو پہلے دو مہینوں میں بجٹ پیش کرنے کے بڑے چیلنج کا بھی سامنا ہے۔

پاکستان میں جون کے مہینے میں بجٹ پیش کرنے کی روایت ہے اور نئے مالی سال کا آغاز جولائی سے ہوتا ہے۔ حکومت کی جانب سے بجٹ کی تیاری ایک ایسے وقت میں ہو رہی ہے جب ملک کا مالیاتی خسارہ بلند ترین سطح پر ہے اور معاشی ماہرین کے مطابق اس سال بجٹ خسارہ 3400 ارب روپے کی بجائے 30 جون 2022 تک 5000 ارب روپے تک پہنچ جائے گا اور اس بڑے خسارے کے ساتھ اگلے سال کا بجٹ بنانا ایک بہت بڑا چیلنج بن چکا ہے۔

ان کا کہنا ہے کہ اگر آئی ایم ایف کے ساتھ اتفاق رائے پیدا نہیں ہوتا تو پھر حکومت کے لیے اگلا بجٹ بنانا مشکل ہو جائے گا کیونکہ ملک کو بیرونی ادائیگیوں کے لیے بیرونی فنڈنگ نہیں ملے گی جو اس وقت ملک کو درپیش سب سے بڑا مسئلہ ہے۔

موجودہ حکومت کے لیے مہنگائی ایک بڑا مسئلہ بن چکا ہے جس سے نمٹنے کے لیے اسے بجٹ کی تیاری میں مشکل پیش آ سکتی ہے۔

وزیر مملکت برائے خزانہ ڈاکٹر عائشہ نے کہا کہ مہنگائی بھی ایک بڑا چیلنج ہے۔ انھوں نے بتایا کہ گزشتہ حکومت نے پٹرول و ڈیزل پر سبسڈی تو دی تو لیکن اس نے اس کے لیے بجٹ مختص نہیں کیا جس کا منفی اثر یہ ہوا کہ اس نے ملک کے مالیاتی خسارے کو بڑھا دیا۔

’اب یہ اضافی ٹیکس کن افراد اور کاروباری شعبوں پر لگے گا، یہ ایک بہت بڑا چیلنج ہے۔ اس کی وجہ یہ ہے کہ پاکستان میں مختلف لابیوں کا اثر و رسوخ حکومتوں پر رہا ہے اور پاکستان مسلم لیگ نون پر کاروباری اور تاجر برادری کا اثر بہت زیادہ ہے۔ اب حکومت اضافی ٹیکسوں کے مسئلے سے کیسے نمٹے گی کہ وہ بجٹ بھی تیار کر لے اور آئی ایم ایف کی شرائط کے ساتھ ٹیکسوں کا اضافی بوجھ نہ ڈالے۔‘

ڈاکٹر فرخ سلیم نے کہا کہ یہ خسارے بلاشبہ بہت بڑے چیلنج کی صورت میں حکومت کو درپیش ہیں تاہم انھوں نے کہا کہ امید ہے کہ پاکستان کو ان شعبوں میں ہونے والے خسارے کو پورا کرنے کے لیے کہیں نہ کہیں سے فنانسنگ مل جائے گی کیونکہ دنیا ایک ایسے ملک کو ان حالات میں نہیں چھوڑ سکتی کہ جو ایٹمی قوت ہو اور دیوالیہ ہو جائے۔

ماہرین کے مطابق سب سے بڑا چیلنج اس سلسلے میں اخراجات پر قابو پانا ہو گا۔ اس وقت موجودہ حکومت مخلوط حکومت ہے اور اتحادی چاہیں گے کہ ان کے تجویز کردہ منصوبوں کے لیے زیادہ ترقیاتی فنڈ رکھے جائیں تاہم دوسری جانب آئی ایم ایف سے معاہدے کی وجہ اخراجات پر قابو پانے کے لیے دباؤ ہوگا۔


Summary: اس دنیا میں کہیں بھی فری لنچ نہیں۔ نیوٹرل نہ رہنے کی بھی قیمت ہے اور رہنے کی بھی ۔باز کل سے خود کو کبوتر کہنا شروع کر دے تو باقی پرندے اس کا ادب کرنا چھوڑ دیں گے؟ پڑھیے وسعت اللہ خان کا کالم۔

آخری پاجامہ اور داتا صاحب کا لنگر!

اوروں کا تو پتہ نہیں البتہ ہمیں ذاتی طور پر خوشی ہے کہ وزیرِ اعظم شہباز شریف نے آخری سویلین پاجامہ بھی اس امید پر آئی ایس آئی کے حوالے کر دیا  کہ کم ازکم ڈیڑھ برس کی یکسوئی تو ہو جائے۔

ضروری نہیں کہ دفاعی قیادت نے اس کڑکی کے سمے بجٹ میں اضافے کا زبانی یا تحریری مطالبہ کیا ہو۔ مگر نبض شناسی بھی تو کوئی فن ہے۔ یہاں تو ایک سے بڑھ کے ایک نسلی سند یافتہ نباض گھوم رہے ہیں۔

ویسے بھی جو حکومت مانگے کے دو ووٹوں کی اکثریت پر ٹکی ہو، جس حکومت کا انتظامی سربراہ عدالتی ضمانت پر چل رہا ہو اور پیچھے نیب اور ایف آئی اے لگی ہو۔ جس کے بیٹے کی ادھاری وزارتِ اعلیٰ مسلسل معلق ہو۔ آپ ان کی جگہ ہوتے تو کیا کرتے؟

بہت سراہنا ہوئی تھی جب نواز شریف اور شہید بے نظیر بھٹو نے میثاقِ جمہوریت پر دستخط کیے تھے اور یہ کہہ کر کیے تھے کہ اس میثاق پر عمل درآمد کے نتیجے میں سیاستدانوں اور فوج کے درمیان بے ضابطہ سیاسی رابطے منقطع ہو جائیں گے اور ہر ادارے کو اپنے اپنے آئینی دائرے میں رکھنے کا راستہ سیدھا ہو جائے گا۔ اب کیا خیال ہے؟

پردہِ سکرین پر ہیرو بھلے شاہ رخ خان اور سلمان خان ہی کیوں نہ ہو۔ آخری حرف ڈائریکٹر کا ہی ہوتا ہے کہ کس کو فائنل کٹ میں کتنا دکھانا یا ایڈٹ کرنا ہے۔ ہمارے ہیرو نے اس ڈائریکٹرانہ حقیقت کو تحریری طور پر تسلیم کر کے سویلین جسدِ خاکی سے چپکا آخری انجیری پتہ (فگ لیف) بھی ہٹا دیا۔شکریہ شہباز شریف۔

جھگڑا یہ نہیں تھا کہ زرداری یا نواز شریف نے ملک کھوکھلا کر دیا یا عمران خان نے معیشت تباہ کر دی۔ جھگڑا یہ ہے کہ جب ہم آپ کی قے صاف کرنے کے لیے ہر وقت پوچا لیے حاضر ہیں تو ایک  ناتجربہ کار منھ پھٹ اضافی خادم کی ضرورت کیوں پڑ گئی۔ اب تشفی ہو گئی یا کوئی حسرت باقی ہے۔

اگر اب بھی بات سمجھ میں نہیں آ رہی کہ سسٹم کیسے چل رہا ہے تو ایک اور آسان مثال سن لیجے۔

ضرورت ہے ایک ملازم کی جسے تنخواہ کے بجائے کھانا اور سر چھپانے کی جگہ ہی ملے گی۔ کام بس اتنا ہے کہ دو وقت داتا صاحب جا کے لنگر کھائے اور واپسی پر مالک کے لیے بھی چاول ڈبل شاپر کروا کے لے آئے۔ اب یہ ملازم خود کو سی ای او سمجھے یا چیف ایگزیکٹو کہہ لے،اس کی مرضی۔ مالک کا کیا جاتا ہے۔